
FACAL  TOISEAGHAIDH 

IS  toigh  le  sliiagh  la-an-diugh  a  bhith  leugh- 
adh  eachdraidh-beatha  dhaoine  ainmeil: 
tha  e  iomehuidh  gu'm  bitheadh  na  Gaidheil 
cuimhneaehail  air  diùlanaich  an  cinnidh  fein, 
agus  tha  e  'na  aobhar  bròin  cho  beag  's  a 
ehaidh  chur  a'n  clò  mu  Ghaidheil  iomraiteach 
Chanada,  am  measg  an  robh  daoine  cliùiteach 
a  choisinn  moladh  an  co-dhuthchaich. 

Bho  thoiseach  àiteaehaidh  Chanada  bha  na 
GaidTieil  am  follais.  Bha  iad  ann  an  armailt 
Wolfe  aig  Louisburg  agus  aig  Quebec  far  an 
do  thionndaidh  iad  an  latha.  An  deidh  na 
sìthe  fhuair  iad  obair  eile  ri  dheanamh.  Thog 
iad  fearann,  chaidh  iad  a  stigh  gu  doimh- 
neachd  na  coille  a  bhuinnig  dhachaidhean 
dhaibh  fein.  Shoirbhich  leo  is  dh'  fhàs  iad 
lionmhor:  anns  gach  gairm  is  gniomh  bha  iad 
deas;  leòsan  shocraicheadh  seol-riaghlaidh 
agus  mòran  de  laghanan  bunabhasach  na  tìre. 
Bhitheadh  e  chum  toil-inntinn  an  gineil  — 
dh'fhaoidte  chum  an  leas  —  na  'm  bitheadh 
iomradh  orra  air  a  ghleidheadh  leinne. 

'S  i  'n  smuain  so  a  mhàin  ceann-fàth  an 
sgeoil  ghoirid  so  mu  Ghaidheal  Chanadach 
naeh  d'rinn  dearmad  riamh  air  Tir  nam 
Beann. 


SIR  SEORAS  ROS 
I. 

SAN  t-seann  aimsir  b'abhaist  do  na  Gaidheil 
caoidh  mòr  a  dhèanamh  mu  bhàs  ceann- 
cinnidh,  no  neach  eile  air  an  robh  mor  spèis.  B' 
e  dleasanas  a'  phiobaire  an  coronach  a  thogail 
ri  toirm  na  pioba;  dleasanas  a'  bhàird  cliù  an 
laoich  a  chur  air  fonn  nan  dàn.  B'  i  so  an 
duaìs  a  b'  àirde  ris  an  robh  dùil  aig  na  flaith- 
ean  Gaidhealach  's  an  t-saoghal  so,  maraon 
duais  nam  marbh  agus  misneachadh  nam  beo ; 
oir  cha  robh  àrd  no  iosal  gun  deidh  air  deagh 
bheachd  a  ghinealaich  fein,  agus  air  àite  urr- 
amach  fhaotainn  ann  an  eachdraidh  bhuan  a 
dhuthcha. 

Tha  bàrdaehd  Oisein  luchdaichte  le  trom 
thùrsa  airson  nam  marbh  gaisgeil  a  chuir 
deagh  chomhraig  's  a  thuit  's  a  bhlàr: — 

'CharuiII,  tog  do  ghuth  gu  h-àrd 
Air  gach  linn  a  bh'  ann  nach  beò; 
Caithear  oidhehe  aim  am  mìn  dhàn ; 
Faìghear  gàirdeachas  's  a'  bhròn. 
'S  iomadh  saoi  is  òigh  'bu  chaoin 
'Ghluais  0  thùs  a'n  Innis-fàil. 
Is  taitneach  dàin  air  na  laoich 
0  thaobh  Alba  nam  fuaira  àrd. 


'N  uair  a  dh'  aomas  farum  na  seilg 
Fo  ghuth  Oisein  nan  caomh-rann, 
'S  a  fhreagras  aonach  an  deirg 
Sruth  Chòna  nan  toirm  mall. 

— FiONN.  D.  I.  565. 

Agus,  a  rithis,  mar  tha  e  ag  imeachd  le  ceum 
stàideil  na  h-aoise : — 

A  ghutha  Chòna,  's  àirde  fuaim, 
A  bhàrda  tha  luaidh  mu  aois, 
Do'n  eirieh  air  'ur  n-anam  suas, 
Feachdan  mòr'  nan  gorm  chruaidh  laoch. 
'S  taitneach  leam  aoibhneas  a'  bhròin, 
Fo  'n  lùb  geug  dharaig  nan  tòrr, 
'S  an  duileach  òg  ag  eirigh  maoth, 
Togaibh-se,  mo  bhàird,  am  fonn. 

Cha  'n  fheil  carrachan-cuimhne  a's  brèagha 
no  a's  maireannaiche  na  iadsan  a  dheilbheadh 
leis  na  bàird  mhòra, — Alasdair  Mac-Mhaighstir 
Alasdair,  Dunncha  Bàn  Mac-an-t-saoir,  lain 
Lom,  lain  MacCodrum,  agus  lain  Moireastan, 
Grobha  na  Hearradh,  mar  air  Domhnullach  na 
Tòiseachd : — 

Bha  do  phearsa  's  do  ghluasad, 

'Co  tlachdmhor,  neò-thuairgneach,  is  tlàth, 

Chor  's  gur  tearc  iad  thug  fuath  dhuit, 

Ged  bu  lionmhor  bha  fuaidht'  riut  a'n  gràdh; 

Aig  na  h-ìslean  's  na  h-uaislean, 

Bha  spèis  dhuit,  ged  b'  uaibhreach  dhiubh  pàirt, 

Ni  dh'  fhag  t-iomradh  g'  a  luaidh  ac', 

Mar  sgeul  bròin  o  'n  là  chual  iad  do  bhàs. 


II. 

CHA  'n  fheil  e  'n  am  chomas  cliù  Shir 
Seorais  Rois  a  chur  an  cèill  air  an  doigh 
eo,  ann  an  duan  no  òran,  ach,  mar  sheanachaidh 
feuchaidh  mi  ri  clach  a  chur  'n  a  chàrn. 

B'  e  athair,  Seumas  Ros,  a  mhuinntir  Inbhir- 
feotharain,  a'n  Siorramachd  Rois.  Mar  a 
dh-fhàs  e  suas  chaidh  e  gu  sgìre  Eadardain, 
air  taobh  an  ear-thuath  de'n  t-siorramachd. 
Bha  e  'n  a  bhall  measaìl  de  chomhthional 
Mhr.  Chamshroin,  agus  tha  ainm  fathasd  air 
chuimhne  am  measg  nan  seann  daoine.  Agus 
b'i  mhàthair  Eilidh  Nic-Fhionnghain,  a  bhuin- 
eadh  do  theaghlach  a  chaidh  o  Inbhirnis  gu 
taobh  tuath  fadhlach  Chrombaig'h,  a  'n  Siorr- 
amachd  Rois.  Bha  deagh  chliù  oirre  's  a' 
choimhearsnachd,  agus  mar  a  fear-posda  fhu- 
air  i  mor  spèis  bho  càirdean  's  an  t-seann  diìth- 
aich.  Bha  chàraid  so  de  fhuil  ghlan  Ghaidh- 
ealach  fad  iomadh  ginealach ;  bha  iad  ni  b'eol- 
aiche  air  an  teangaidh  G'haidhlig  na  bha  iad 
air  a'  bheurla  Shasunnach,  agus  b'  abhaist  do 
Shir  Seoras,  am  mac,  uaill  a  dheanamh  gu'n 
d'fhuair  e  cànain  agus  smior  a  shinnseara  gun 
smal  gun  ghiamh  orra. 

Mar  a  rinn  mòran  Ghaidheal  eile  's  an  am, 
thriall  Seumas  Ros  agus  a  bhean  gu  Canada, 


"tir  a'  gheallaìdh''  an  la  ud  mar  an  diugh.  Ach 
tha  at'harrachadh  m6r  eadar  suidheachadh 
Chanada  an  diugh,  's  an  dè.  Tha  e  furasda 
do'n  eilthireach  a  shlighe  a  dheanamh  an 
diugh  gu  Canada  an  coimeas  ris  an  turus 
cheudna  a  ghabh  Seumas  Ros  mu  thri  tìchead 
bliadhna  's  a  dha  dheug  roimhe  so.  An  diugh 
foghnaidh  da  sheachdain  air  muir,  is  aon 
seachdain  air  tìr  ge  b'e  cho  fada  's  a  tha  aig 
neach  ri  dhol.  An  sin  ghabhadh  e  sè  no  seachd 
seachdain  air  cuan  agus  seachdain  no'n  còrr 
air  loch  is  a'bhainn,  a  bharrachd  air  an  ùine 
thar  ròidean  garbh-thollach  tulganach,  neo- 
shocaireach  tre'n  fhàsach,  air  am  bitheadh  e 
fein,  a  theaghlach,  's  a  chuid  de'n  t-saoghal 
air  an  tarruing  air  slaod-dhaimh  gun  dad  a 
chabhaig. 

Thog  an  Rosach  fearann  ann  am  Middlesex 
aig  Naruinn,  àite  a  bha  air  ainmeachadh 
air  Inbhir-Naruinn  anns  a'  Ghaidhealtachd. 
Thuinich  comhlan  math  de  mhuinntir  Rois  's 
an  aite  so,  daoine  sùghail,  còir,  coguiseach, 
nach  d'fhàg  as  an  deidh  air  taobh  thall  a  chu- 
ain,  cràbhachd  an  athraichean.  Anns  an  tìr 
so  chum  iad  "gu  daingean  samhladh  fìrinneach 
nam  briathran  fallain  a  c'huala"  iad  'n  an  oige, 
agus  cho  luath  's  a  b'urrainn  daibh  thog  iad, 
ann  am  frithean  domhail  Ontario,  Bèteil 
dhaibh  fein,  anns  an  robh  teagasgan  mòra  a' 


Bhiobuill  air  an  cnir  an  cèill  gu  soilleir,  soisg- 
eullach,  a  rèir  bheaehd  "Athraiehean  Rois,'' 
mar  ann  an  leabhar  an  Doctair  Cheannaidich, 
Urramaich,  nach  maireann.  Bha  ministearan 
tearc,  oir  bha  'n  sluagh  sgapta  'n  am  badanan 
beaga  thall  'sa  bhos  thar  mòr  astar,  ach  bha  na 
daoine,  mar  a  b'  fhearr  a  b'  urrainn  daibh, 
"a'  cumail  am  mach  facail  na  beatha";  bha 
frasan  o'n  àirde  ag  ùrachadh  an  fhuinn,  agus 
a'n  deagh  àm  thainig  toradh  trom  am  mach. 

Ach  cha  d'  fhàg  na  daoine  so  an  cruaidh- 
fhortan  's  am  bochdainn  'n  an  deidh  's  a' 
Ghaidhealtaehd.  Bha  eiginn  agus  uireas- 
bhuidh  a'  feitheamh  orra  a'  n  so,  agus  b'  iomadh 
strith  a  bh'  aca  ri  dheanamh  a  chumail  an 
cinn  os  cionn  na  h-an-shocair.  Dh'fhàg  iad 
fearann  cumhang,  sluaghmhor;  thainig  iad  gu 
fearann  farsuing,  beag-shluaghach.  'S  an  t- 
sean  aite  bha  'n  daimhich  's  an  càirdean 
fein  a€a.  Ged  bhitheadh  an  lòn  air  uairibh 
gann,  gaoth  an  ear-thuath  air  uairibh  greann- 
ach,  cruaidh,  bha'm  fàrdach  blàth  le  bàidh  do 
cha€h  a  cheile.  'S  an  tir  ùr  bha  lòn  ri  chos- 
nadh  le  neart  ghairdein  agus  spionnadh  cridhe 
a  thug  cruaidh-dheuchainn  air  an  neach  a 
b'fhearr  dhiubh.  Cha  d'  thainig  iad  o  an- 
shocair  gu  socair,  ach  gu  duthaich,  gealltan- 
ach  mar  bha  i,  a  bha  doirbh  ri  h-àiteachadh. 

'S  lionmhor  rann  a  chaidh  dheanamh  mu 


chor  nan  Gaidheal  a  bha'm  measg  ceud  lucbd- 
àiteachaidh  Chanada.  Tha  na  rannan  a  leanas 
o'n  bbàrd  Mac-Gilleau,  Mberigomish,  'dol  dir- 
eacb  gu  cridbe  na  cùise,  'n  a  dboigb  gbeur- 
bbriatbrach  fein.  Ged  rinneadb  iad  air  Nova 
Scotia  tha  iad  fior  mu  sbeann  Ontario,  mar  an 
ceudna : — 

'S  i  so  an  dùthaich  's  a  bheil  an  cruadal 
Gun  fhios  do'n  t-sluagh  a  tha  tigh'nn  a  nall, 
Gur  h-olc  a  fhuaras  oirnn  luchd  a'  bhuairidh 
A  rinn  le'n  tuairisgeul  ar  toirt  ann. 
Ma  ni  iad  buannachd  cha  mhair  i  buan  dhaibh, 
Cha  dean  i  suas  iad  's  cha'n  ioghnadh  leam, 
'S  gach  mallachd  truaghain  a  bhios'g  an  ruagadh 
Bho'n  chaidh  am  fuadach  a  chur  fo'n  ceann. 
*     *     * 

'N  uair  thig  an  geamhradh  is  àm  na  dùbhlachd 
Bidh  sneachda  'dlùthadh  ri  cùl  nan  geug, 
'S  gu  domhain  dùmhail  dol  thar  na  glùine, 
'S  ge  maith  an  triùbhsair  eha  dean  i  feum, 
Gun  stocain  dhùbailt'  's  a'  mhocais  chliìdaich 
'Bhith's  air  a  dùnadh  gu  dliith  le  èill; 
B'e  'm  fasan  ùr  dhuinn  a  cosg  le  fionntach 
Mar  chaidh  a  riisgadh  de'n  bhriìid  an  dè. 

Mar  bi  mi  eòlach  airson  mo  chòmhdaich 

Gu'm  faigh  mi  reòta  mo  shròn  's  mo  bheul; 

Le  gaoth  a  tuath  a  bhith's  neamhail  fuaraidh 

Gu  'm  bi  mo  chluasan  an  cunnart  geur. 

Tha'n  reothadh  fuath'sach,  cha  seas  an  taugh  ris. 

Gu  'm  mill  e  chruaidh  ged  a  bha  i  geur ; 

Mur  toir  mi  blàths  d'i.  gu'm  brist  an  stailinn, 

'S  gun  dol  do'n  cheardaich  cha  gbearr  i  beum. 

10 


'N  uair  thig  an  samhradh  's  a  miosa  cèitean 
Bidh  teas  na  grèine  'g  am  fhagail  f ann ; 
Ou'n  cuir  i  spèirid  's  a  h-uile  creutair 
A  bhith's  fo  èislean  air  feadh  nan  toll: 
Na  mathain  bhèisteil  gu  'n  dean  iad  eirigh 
'Dhol  f  eadh  an  treud  's  gur-a  mòr  an  call ; 
'S  a  chuileag  inneach  gu  socach  puinsionta 
'O  am  lot  gu  lionmhor  le  roinn  a  lainn. 

Gu'n  dean  i  m'  aodann  gu  h-olc  a  chaobadh 
Oha'n  fhaic  mi  'n  saoghal  's  ann  'bhith's  mi  dall, 
Ou'n  at  mo  shuilean  le  neart  a  cungaidh 
Ro-ghuineaeh  drùidhteach  tha  sùgh  a  teang.' 
Cha'n  fhaigh  mi  aireamh  dhuibh  ann  an  dànachd, 
Oach  beathach  gràineil  a  thogas  ceann, 
'S  cho  liugha  plaigh  ann  a  's  a  bh'air  righ 

Pharaoh 
Airson  nan  tràillean  'n  uair  bhàth  e'n  càmp. 


Ma  bha  'choille  fladhaich,  fuachd  a  gheamh- 
raidh  is  teas  aii  t-samhraidh,  dian-chrualdh, 
na  cuileagan,  nimheil,  na  fiadh-bheathaichean, 
lionmhor,  iia  ròidean,  garbh,  's  am  fearann 
'n  a  dhithreabh  doirbh  "As  nach  tugadh  an 
Fhèinn  iad  fèin  aran,"  bha  cridheachan  nan 
daoine  teoma,  laidir,  's  cha  robh  gealtair  'n  am 
measg.  Mar  bu  chruaidhe  an  gnothuch  b'ann 
bu  chalma  am  misneaeh,  's  cha  b'  fhada  gus  an 
d'thug  iad  buaidh. 

Thainig  Seumas  Ros,  agus  na  bha  leis,  's  a' 
bhliadhna  1832.      Bhuineadh   am   fearann   a 

thog  iad  do'n  Chuideachd  Chanadach  agus  b' 
i  phrìs  da  dholair  an  acair.  Bha  'n  talamh  gu 
leir  air  a  chomhdach  le  coille  mhoir,  dhùmhail 
dhrislich,  Bha  craobhan  de  iomadh  seorsa 
ann,  —  bha  'n  giuthas  pailt,  darach,  beith, 
uinnseann,  seudar,  walnut,  maple,  agus  mòran 
eile  freagarrach  airson  thaighean  agus  oibre 
ghnathaichte  na  saorsainneachd.  Dh'  fhosgail 
a'  Chuideachd  Chanadach  aon  rathad  troimh 
'n  sgìre;  b'e  sin  uile  na  rinn  iad.  Bha 
muilean-sabhaidh  aig  fear-ionad  na  Cuideachd, 
d'am  b'  ainm  Domhnull  Mac-an-Toisich,  faisg 
air  laimh,  ach  cha  robh  goireas  eile  's  a 
choimhearsnachd.  B'  e  cheud  ni  a  bha  ri 
dheanamh  taighean  a  thogail  airson  fasgaidh 
nan  teaghlaichean, — mar  theirte  riutha  Shant- 
aidhean  de  logaichean  —  bothain  de  f hiodh 
garbh  air  a  mheadhadh  leis  an  tuaigh, 

Ged  bu  taighean  beaga,  flodha  bh'annta  cha 
bu  taighean  suarach  iad;  bha  iad  air  an  deagh 
thogail,  goireasach  agus  dionach  ri  gaillionn 
a'  gheamhraidh.  Dh'  fheumadh  neach  a  bhith 
làmh-ghleusta,  eòlach  air  gnàths  na  tuaighe,  an 
Qird,  an  tàil,  's  an  tora;  agus,  mar  an  ceudna 
ceann  seadhail  a  bhi  air  a  mhuineal  mu  'n 
rachadh  aige  air  taigh  logaichean  a  thogail  gu 
ceart. 

Gu'n  do  dh'  aithnich  mi  o'n  -uair  sin 
Gu'm  bu  chruadalach  a  chuis  dhomh 
Teannadh  ri  reiteach  na  coille 
'S  gun  mi  goireasach  g'a  ionnsaidh. 

'M  fear  nach  dean  obair  le  tuaigh 
Is  nach  urrainn  an  uaisle   'ghiùlan 
B'  fheàrr  dha  fuireach  ann  an  Albainn; 
'S  gun  an  fhairge  gharbh  a  stiùireadh. 

— Mac-Gillean. 

III. 

OHA  robh  aoidheachd  bhlàth  a'  feìtheamh 
air  na  Rosaich  au  uair  a  raiuig  iad  an 
dachaidheau  ùr  ann  an  Ontario,  oir  cha  robh 
neach  sam  bith  aig  ceann  an  uidhe  a  thoirt 
aoidheactid  dhaibh.  Bha  'n  tìr  falamh,  fàs, 
ann  an  staid  uaduir,  gun  chraobh  air  a  leagadh, 
gun  taigh  aìr  a  thogail :  bha'u  talamh,  gun 
teagamh,  reamhar,  trom,  ach  bha  i  air  a 
tur-chomhdach  le  coille  gharbh  a  dh'fheumta 
chur  deth  bonn.  B'e  cleachdadh  nan  Gaidheal 
ann  an  Canada,  gach  coibhneas  a'  nochdadh 
d'an  luchd-duthcha  a  bhitheadh  a  tighinn  d'an 
ionnsuidh.  Bha  iad  lamh-fhosgailte,  fialaidh 
d'an  co-chreutairean,  gu  h-àraidh  d'am  muinn- 
tir  feìn.  Mar  bu  tric  bhitheadh  flos  aca  mios 
no  dha  roimh  laimh  gu'n  robh  seana  choimh- 
earsnaich  a'  tighinn,  agus  dheantadh  ullachadh 
air  an  son.  Aig  an  am  cheart  rachadh  neach 
eòlach  g'an  coinneachadh  air  an  t-slighe,  chum 
an  treòrachadh  gu  baile,  far  am  bitheadh 
cairtealan  deas  air  an  son  am  measg  nan  càir- 
dean.  Gheibheadh  iad  fàilteachadh  cridheil, 
coibhneil,  agus  an  deidh  la  no  dha  'dhol 
seachad  a'leagail  dhiubh  sgios  an  turuis,  rach- 
adh  fearann  freagarrach  a  thogail  air  an  son. 

Air  dha  so  bhi  (leaiita  thòisicheadh  an  obair 
gim  dàil ;  agus  b'i  siii  an  obair ! 

B'e  cheud  ni  àite  a  thaghadh  airson  taigh- 
comhnuidh  agus  treabhair,  faisg  air  am  bith- 
eadh  uisge  math  airsou  duine  is  ainmhidh.  Bu 
tric  so  air  bruaich  sruthain  far  an  cluinnte 
torman  caoiu  an  uisge,  no  air  bràigh  tomain 
seasgair,  a  ghlacadh  araon  deò  ùrail  an  t- 
samhraidh  agus  gaoth  ghrianach  an  fhoghar- 
aidh.  Ach  air  iomadh  baile-fearainn  cha  robh 
idir  sruth  no  tom,  loch  no  bealach;  bha  mhor- 
chuid  'na  mhachair  chomhnaird  fad  mhìltean 
air  gach  taobh.  Air  tìr  de'n  t-seòrsa  so  dh' 
fheumta  tobar  a  chladhach  fada  fodha  's  an 
talamh,  agus  ri  thaobh  rachadh  na  taighean 
a  chur  suas.  Air  do'n  bhaile  agus  làrach  nan 
taighean  a  bhith  air  an  taghadh,  chruinnich- 
eadh  na  coimhearsnaich  gus  an  togail. 
Bhitheadh  obair  ann  daibh  uile.  Bhitheadh  na 
craobhan  ri  ghearradh  sios  chum  làraich  a 
dheanam'h  do'n  taigh,  oir  b'  ann  's  a'  choille  a 
bha  'n  gniomli  ri  dheanamh.  Dh'  fheumadh 
an  làrach  a  bhith  cho  farsuing  's  nach  tuiteadh 
craobh  's  am  bith  a  leagadh  stoirm  air  an 
taigh.  Rachadh,  a'n  sin,  làrach  an  taighe  a 
tliomhas,  agus  a  reiteachadh,  agus  ùrlar  comh- 
nard,  reidh  a  dheanamh  airson  nan  seòmar. 
Mur  bu  tric  bhitheadh  na  taighean  de'n  aon 
mheud  is  dealbh;  far  am  bitheadh  teaghlach 

mor,  bhitlieadh  seòmar  no  dha  a  bharrachd  air 
an  cuir  ris  an  taigh,  ach  am  bitheantas  's  i 
bhitheadh  auu  fardach  de  tri  no  eeithir  a 
sheòmraichean,  mu  dheich  throidhean  fìchead 
air  a  fad,  agus  mu  fhichead  troidh  air  a  leud. 
Anus  a'  chuid  bu  mhotha  dhiubh  bhitheadh 
lobhta  air  am  bitheadh  àite-laidhe  òganaich  an 
teaghlaich,  agus,  ri  cliathaich  au  taighe  bu 
dual  do  sheòmar  cùil  no  dha  a  bhi  ann  airson 
nan  nighean.  Fo'n  iìrlar  bhitheadh  seilear  air 
a  cladhach,  anns  am  bitheadh  measan,  luibhean- 
gàraidh,  biadh  is  annlann  air  an  dion  bho  theas 
's  bho  fhuachd  na  h-aimsir.  B'ann  car  mar 
sin  bha  cumadh  nan  taighean-comhnuidh  a 
bha  nis  gu  bhith  air  an  togail.  Bha  'n  sgil  bu 
mhotha  feumail  airson  oisinnean  an  taighe 
agus  bhitheadh  ceathrar  dhaoine  tapaidh  a' 
frithealadh  do'n  ghnothuch  sin.  Bhitheadh  na 
craobhan  bu  fhreagarraiche  air  an  gearradh 
sios  's  air  an  slaodadh  le  daimh  gus  an  làrach. 
Bhitheadh  iad  a'n  sin  air  an  leagail  sios  's  au 
àite  cheart,  a'  cheud  shreath  air  bunchar  cloich, 
agus  chuireadh  na  h-oisinnich  a'n  eagan  a 
cheile  iad,  g'am  fiaclachadh  gu  gramail,  eag- 
naidh,  mar  bu  chòir.  Ged  nach  robh  inneal 
saorsainneachd  aig  na  daoine  ach  an  tuagh, 
bhiodh  oisinnean  agus  ursainnean  an  doruis  is 
nan  uinneag  air  an  gearradh  cho  glan,  's  air  an 
suidheachadh    cho    coimhlionta    's    ged    bu 

chlachan  snaighte  de'm  bitheadh  iad  air  an 
deanamh.  Mar  a  rachadh  na  ballachan  suas 
bhitheadh  sogan  air  na  daoine,  oir  bu  tait- 
neach  an  ni  a  bhith  faicinn  na  h-aitreibh  ag 
èiridh  gu  h-eireachdail  fo'n  laimh.  Sreath  air 
sreath,  craobh  air  a  sìneadh  air  craoibh, 
rachadh  na  ballachan  suas  gu  àirde  ochd  no 
naoidh  troidh,  agus,  a'  n  sin,  thoisichte  air  am 
mullach  a  thoirt  a  steach.  Cha  b'  ionnan 
mullaich  nan  taighean  so  agus  mullaich  nan 
seann  taighean  beaga  Gaidhealach.  A'n  so 
cha  robh  maidean-ceangail  mòra,  maide-droma, 
sparran-tarsuing,  sailthean  taobhanach,  cab- 
air,  ceannabhaidhean,  no  maide-feannaig.  Agus 
cha  robh  am  mullach,  biorach,  àrd,  no  cas,  mar 
's  an  t-seann  dùthaich,  ach,  an  cumantas,  car 
plod,  iosal;  gun  ach  beagan  claonadh  bho'n 
druim-àrd  gu  bràigh  a'  bhalla.  Bliitheadh  am 
mullach  air  a  thoirt  a  steach,  le  bhith  cur 
craoibh  air  na  tulchainnean,  's  air  na  taobhan, 
uair  mu  seach  gus  an  tigeadh  an  da  thaobh, 
uidh  air  an  uidh,  ri  chèile,  's  a'n  sin  bhitheadh 
am  mullach  deas  airson  an  tughaidh.  Cha 
b'ann  de  sgrath,  no  fraoch,  no  fodar  a  bhith- 
eadh  an  tughadh,  ach  mar  bu  tric  de  rùsg 
chraobhan  mòra,  mar  am  beith  no'm  basswood. 
Bu  ghnàth  leò  an  rùsg  a  ghearradh  a'm  bloidh- 
ean  gach  aon  mu  cheithir  troidhean  air  fad, 
agus  bho  throidh  gu  ochd  oirlich  deug  air  leud. 

Racbadh  an  tairngneadh  ris  na  taobh-shail- 
thean,  car  coltach  ris  mar  a  chuirear  sgliat- 
an  suas,  oir  na  h-aoin  a'  tighinn  dha  na  thri 
oìrlich  thairis  air  oir  na  h-aoin  eile.  Bha  so  a' 
toirt  an  deagh  thughadh  dhaibh,  dìonach  agus 
blàth  agus  buan.  Bhitheadh  an  teintean  aig 
ceann  an  taighe,  Bho  lic  gu  mullach  bhitheadh 
an  similear  air  a  dheagh  chreadhadh,  agus  b' 
ainneamh  an  aon  anns  nach  bitheadh  tarruing 
mhath  air  a'  cheò.  A  rèìr  a  chomais  chuireadh 
neach  ùrlar  fiodh,  leachdan,  no  creadh,  'n  a 
thaigh,  an  toiseach,  ach  cia  air  bith  mar  thòis- 
iehte,  cha  b'fhada  gus  am  bitheadh  an  fhard- 
ach  seasgair,  goireaseach. 

A  chionn  nach  robh  na  craobhan  de'n  robh 
am  balla  air  a  thogail,  snaighte,  bhitheadh 
iomadh  fosgladh  eadar  na  sreathan  tre  'n 
tigeadh  gaoth  is  fuachd,  agus  chum  so  a 
bhacadh  thionailte  coinneach  agus  spealgan  de 
fhiodh  's  rachadh  an  dinneadh  a  stigh  anns  na 
tuiU  gus  nach  fàgta  a  h-aon  diubh  neò-dhion- 
ach. 

Mu'n  tigeadh  an  geamhradh  rachadh  taobh 
muigh  agus  taobh  stigh  an  taighe  a  chreadh- 
adh,  oir  cha  robh  aol  deiseil  an  toiseach.  N' 
am  bitheadh  moran  sluaigh  an  làthair  bhith- 
eadh  an  taigh  air  a  thogail  ann  an  aon  latha; 
còrr  uair  ghabhte  dha  na  thri  làithean  g'a 
dheanamh.    An  uair  bha'n  obair  so  dol  air  a 

h-adhart,  faodar  bhith  cinnteach  nach  robh 
dearmad  air  biadh  is  deoch  do  'n  chuideachd. 
Fad  seachdain  roimh  laimh  bhitheadh  àirde 
air  a  chuir  air  a'  ghnothuch,  's  'n  uair  a 
chruinnicheadh  na  daoine  air  an  làrach  bhith- 
eadh  na  mnathan  ullamh  le  teachd-an-ttr.  B'e 
teachd-an-fir,  da  rireadh,  an  lòn  a  bhitheadh 
aca ;  cha  bhitheadh  dad  dheth  o  bhùth  no  bho 
mharsanta,  ach  gach  spiolag  bho'n  tir  a  bha 
iad  fein  ag  àiteachadh.  Bhitheadh  aran  coirce, 
is  aran  cruithneachd  gu  leòir  ann,  'n  a  bhuil- 
ionnan  mora,  car  coltach  ri  bonnaich  Mhich- 
eil;  sithionn,  bho'n  fhrith-choille  phreasan- 
aich,  's  an  robh  gach  seòrsa,  mòr  no  meanbh,  ri 
'm  faotainn,  's  mar  an  ceudna  eoin-choille  a'm 
pailteas.  Rachadh  an  fheòil  a'  bhruich  ann  an 
coireachan  mòra,  agus  bhitheadh  brot  air  a 
dheanamh  de'n  t-sùgh  le  measgadh  de  luibhean 
a'  ghàraidh.  Bu  dual,  mar  an  ceudna,  do  dh' 
uisge-beatha  na  dùthcha  bhith  ann,  's  cha 
bhitheadh  maìlle  air  an  òl.  Bha  na  briuthais 
lionmhor  's  bha'n  deoch  furasda  faotainn,  mar 
tha  i'n  diugh,  's  bu  bheag  a  pris.  Airson  seachd 
sgillinn  shasunnach  gheibhte  da  bhodach 
dheth,  no  searrag  a  chumadh  an  ceathramh 
cuid  de  ghalan.  Còrr  uair  bhitheadh  tuille  's 
a  chòrr  deth  air  a  ghabhail,  ach  mar  bu  tric 
tha  e  ri  chreidsinn  gu  robh  measarrachd  air 
a  cleachdadh.     Gun  teagamh  bhitheadh  feisd 

mhor  aig  crich  na  togalach,  agus  bha  deagh 
nàbachas  air  àrach  '.s  air  a  neartachadh  am 
measg  nan  coimhearsnach. 

Ach  cha  do  sguir  an  coibhneas  ann  an  so. 
Bha  tuille  ri  thighinn.  Bheireadh  cuid  de  na 
mnathan  bu  chomasaiche  leotha  aodach-leapa, 
is  goireasan  beaga  airson  taigheadais  an  teagh- 
laich, — ach  air  son  sin  dheth,  bha  na  nàbaidh- 
ean  gu  lèir  deas  gu  cach-a-cheile  a  chuideach- 
adh  a  rèir  uireasbhuidh  agus  comais  gach 
neach  fa  leth. 

B'e  sin  an  doig'h  anns  an  robh  a'  cheud 
chuid  de  na  Gaidheil  a  thainig  gu  Ontario  a' 
tòiseachadh,  's  a'  deanamh  am  beò-shlàinte. 
Bha  cuid  de  na  taighean  beaga  so  a  mhair  ceud 
bliadhna;  bha  iad  comhfhurtail  agus  sheas  iad 
gu  math  an  latha  fein.  Thubbairt  lain  Kusg- 
ain,  an  sgriobhaiche  ainmeil,  gu'm  b'  ann  as 
na  taighean  beaga,  dubha  's  a'  Ghaidhealtachd 
a  thainig  na  saighdearan  bu  treuna,  's  na 
daoine  bu  mheasara  a  chunnaic  an  saoghal 
riamh.  Air  a  mhodh  cheudna  dh'fhaoidte  a 
radh  gu'm  b'am  bho  Shantaidhean  fiodha  nan 
coilltean  a  thainig  hichd-stiùraidh  Ohanada, — 
na  ministeirean,  maighstirean-sgoile,  lighich- 
ean,  luchd-lagha,  buill-phàrlamaid  agus  uachd- 
arain  na  tìre.  Dh'eirich  iad  bho  staid  iriosail, 
onorach,  gu  inbhe  àrd  le'n  dichill  's  le'm 
misneach  fèin. 

An  deigh  do  theaghlaeh  tuineachadh  air 
an  fhearann,  thoisicheadh  iad  air  a  reiteach- 
adh  's  air  a  ghlanadh.  Mar  thug  sinn  fainear 
cheana  cha  b'  i  obair  shocrach  so,  gu  h-àraidh 
far  nach  robh  eòlas  na  tuaighe  aig  na  daoine. 
Mar  tha'  n  sean-fhacal  ag  radh : 

"Is  i  namhaid  duine  a'  cheaird  nach 
cleachd  e." 

B'iomadh  neach  'n  am  measg  nach  do  leag 
craobh  riamh,  agus  a  bha  ni  b'  eòlaiche  air 
coin  's  air  caoraich,  air  lion-èisg,  's  air  treabh- 
achas,  na  bha  e  air  innleachd  na  coille  's  air 
inneal  fìr-ceairde.  Airson  an  lethid  sin  bha'  n 
obair  gle  dhoirbh  gus  an  do  mhaighstirich  iad 
i.  Cha  robh  faochadh  ri  fhaotainn  ach  tre'n 
chleas  cheart  ionnsachadh  le  dian-chleachdadh. 
Bha  so  ni  b'  fhurasda  do  na  daoine  òga  na  do  na 
seana  dhaoine  a  bha  suidhichte  'nan  gnàths, 
— "An  car  a  bhith's  an  t-seana  mhaide  's  duilich 
a  thoirt  as." 

Bha  aon  de  na  daoine  so  a  bha  bho  Airde 
Mhic  Shimidh,  a  thug  dhomh  iomadh  sgeul  air 
na  làithean  cruaidh  troimh'n  deach  e  fèin  agus 
a  chompanaich.  Aon  uair  chaidh  e  fèin  agus 
coimhnearsnach  astar  aìr  chuairt  a  shireadh 
oibre.  Cha  robh  facal  Gaidhlig  aig  an  duine 
leis  an  d'  fhasdadh  iad,  agus  cha  robh  acasan 
ach  corra  fhacal  beurla.  Bha  na  daoine 
sgairteil,  dichiollach,  gu  leòir,  ach  aineolach 

air  an  obair — gearradh  sios  chraobhan — a 
ghabh  iad  a'n  laimh,  is  bha  iad,  mar  sin,  a' 
cur  am  mach  an  neart  gun  mòr  sgoinn.  Aon 
la  mar  bha  na  fir  ann  an  teas  oibre,  fear  air 
gach  taobh  de'n  chraoibh,  a  dian  leagail  gu 
tubaisdeach  oirre  le'n  tuaghan,  thainig  fear- 
a'  bhaile  far  an  robh  iad,  's  ag  amharc  car 
tacan  air  an  doigh  sheochlanaich  a  bh'aca, 
thuirt  e  'na  chainnt  fèin:  "Man,  John,  work 
like  that  is  perfectly  ridiculous."  Cha  b'fhios 
do  lain  ciod  bu  chiall  do'n  fhacal  mu  dheir- 
eadh  de'n  achmhasan  so,  ach  shaoil  leis  gu'm 
b'e  mionn  grathail  a  bh'  ann,  is  dh'eirich  a 
chorruich,  oir  bha  e  air  a  chruaidh  chur,  's  air 
a  shàrachadh  gu  goirt  leis  an  obair.  Sheall  e 
gu  feairgach  air  an  tuathauach,  is  thilg  e  am 
mionn  mòr,  mar  shaoil  esan,  air  ais  'na  aodann, 
ag  radh :  "Yes,  a  dhuine  bhochd,  it  is  'perfectly 
ridiculous,'  is  gabh  do  leòir  dheth."  An  uair 
a  dh'  fhalbh  an  tuathanach  thuirt  Domhnull : 
"lain,  lain,  'de  thug  ort  sid  a  radh  ris  an 
duine?  Ge  b'e  air  bith  an  tàmailt  a  chuir  e 
ort,  cha  bu  choir  mionn  tigh'nn  as  do  bheul. 
Cha  b'e  sin  an  eisimpleir  a  fhuair  thus'  is  mise 
bho  na  daoine  còir  a  dh'àraich  sinn,  's  cha'n 
fhaod  sinn  sin  a  dhi-chuimhneachadh."  Ars' 
an  duine  còir,  le  priobadh  'na  shùil :  "Bha 
sinn  le  chèile  aineolach,  cha  b'ann  a  mhàin  air 
an  tuaigh,  ach  air  a'  bheurla,  cuideachd,  agus 

chaidh  iomadh  la  seachad  mus  do  thiiig  a  h- 
aon  dhinn  brigh  an  fhacail  'ridiciilous' ;  ach 
air  a  shon  sin  deth,  thog  a'  chuid  bu  mhotha 
dhinn,  le  sior-chleachdadh,  beurla  gu  leòir,  air- 
son  gnothaichean  an  latha  a  chur  air  an  adh- 
art,  agus,  mar  an  ceudna,  ehum  na  searmoin 
a  leantuinn  air  an  t-sàbaid." 

A  lion  beag  is  beag  bha  iad  a'  fàs  eòlach  air 
an  doigh-oibre,  agus  bha  na  craobhan  a'  tuit- 
eam  romhpa.    An  uair  a  bhitheadh  dha  na  tri 
acair  air  an  gearradh  sios,  chuireadh  na  coimh- 
earsnaich  an  guaillean  ri  chèile,  aon  uair  eile. 
Ach  ciamar  a  dh'fhaodar  sgeul  an  euchd  a  bha 
nis  ri  dheanamh,  a  chur  ann  an  altan  a  chèile? 
Cha'n  fhacar  riamh  co-fharpuis  ni  bu  ghèire 
na  bhitheadh  ann,  a'  slaodadh  an  fhiodha  do'n 
chruaich-theine,    far    an    loisgteadh    e    eadar 
bhun  is  bhàrr;    agus    cha'n    fhacar    fèill    no 
faidhir  riamh   a  thogadh  sunnd  nan  daoine 
mar  a  dheanadh  an  Logging  Bee  mar  theirte 
's  a  bheurla  Shasunnach  ris  an  dian-iomairt  so. 
B'e'n  cleachdadh  aig  am  mar  so,  tiodhlacan 
bìdh  a  chur  do'n  teaghlach  aig  am  bitheadh  an 
crodhadh  fiodha,  agus  cuide  riu  rachadh  cuid 
de  na  nighneagan  a  fhrithealadh  aig  am  dìnn- 
earach     agus     suipearach.        Chruinnicheadh 
moran  sluaigh  agus  bhitheadh  othail  nach  bu 
bheag  orra  a'  cur  furain  air  cach  a  chèile,  agus 
a'  beachdachadh  air  rian  na  h-oibre.    Rachadh 

na  daoine  a'n  ordugh  oibre  air  an  raon  'n  au 
tri  bhuidlieannan.  Bhitheadh  aon  bhuidheann 
de  dhaoine  seòlta  aig  a'  ehruaich,  a'  gabhail  an 
fhiodha  mar  a  thigeadh  e  staigh,  g'a  chàrnadh 
suas  sreath  air  niuin  sreath  a'  cumail  an  teine 
beò,  leis  a'  bharrach.  Bhitheadh  tuaghadair- 
ean  tapaidh  a'  gearradh  gheugan  de  na  craobh- 
an,  a'  sgioblachadh  a'  bharraich  agus  a'  reit- 
eachadh  fri-rathadan  airson  nan  slaod,  Bhith- 
eadh  an  tritheamh  buidheann  sgaoilte  thairis 
air  an  achadh,  gach  sgioba  'na  h-àite  fèin,  le 
aon  chuing  dhamh  agus  dithis  no  triùir 
dhaoine  do  gach  sgioba,  le  acfhuinn  thagh- 
ta,  goireasach  aig  laimh.  Bha  'ghniomh  fèin 
fa  chomhair  gach  neach  's  'n  uair  thigeadh  an 
t-am  bhiodh  na  daoine  teth  gu  tòiseachadh. 
B'ann  a'n  sin  a  bhitheadh  an  strith.  B'  i  'n 
obair  shonraichte  na  craobhan  a  shlaodadh 
bho'n  àite  'san  robh  iad  a  laidhe  gus  a  chru- 
aich-theine  agus  b'i  'n  strith  co  an  sgioba  a 
chriochnaicheadh  a  cuibhrioun  fèin  an  tois- 
each.  Bhitheadh  am  fear  bu  treasa,  's  bu  treuna 
de'n  sgioba  air  ceann  na  sgioba  sin,  's  cha 
bhiodh  fairtleachadh  na  h-oibre  air,  ge  b'e  cho 
doirbh  's  a  dh'fhaodadh  i  bhith.  Bhitheadh 
cuid  de  na  craobhan  ro  throm ;  cha  b'urrainn- 
ear  ach  a  h-aon  a  chur  's  an  t-slabhruidh  aig 
aon  am.  Air  uairean  bhitheadh  an  rathad 
cam,  cuagach,  air  feadh  nan  stochd,  doirbh  ri 

24 


dheanamh  le  cuing  throm  de  dhaimh  mall-chas- 
ach  's  a  bheairt.  Dh'  fheumta  cùram  agus 
seòltachd  a  chleachdadh  gus  an  làd  a  shlaod- 
adh  am  mach,  agus  mar  a  bhitheadh  na  dao- 
ine  a'  leigeil  an  inntinn  air  an  obair,  's  a' 
teasachadh  rithe,  chluinnteadh  gleadhraich 
nan  teanga  gu  h-àrd  a'  brosnachadh  nan  damh, 
's  a'  misneachadh  cach  a  cheile.  An  deidh  na 
dinnearach  na'm  biodh  piobaire  's  a  chuid- 
eachd,  bheireadh  e  laimh  air  a'  phioba,  is 
sheideadh  e  suas  puirt  beothail  sùgrach,  a 
thogail  spionnadh  nam  fear  's  an  cumail  gu 
dian  ris  an  obair.  Bhitheadh  na  h-uile  inn- 
leachd  air  a  cleachdadh  chum  an  raoin  a 
reiteachadh  mu'n  tuiteadh  dorchadas  na  h- 
oidhche,  agus  bu  mhor  moit  na  sgioba  a  chois- 
neadh  a  cheud  àite.  Bu  tric  duais-buadhaich  a 
bhuileachadh  orra  aig  an  t-suipeir,  's  bhitheadh 
an  cliù  mar  dheagh  luchd-oibre  air  a  dhaing- 
ueachadh.  An  deidh  do'n  talamh,  a  bhith, 
mar  so,  air  a  reiteachadh  rachadh  uachdar  na 
talmhainn  a  sgriobadh  le  caibe,  agus  an 
luaithre  a  sgaoileadh  thairis  air.  Anns  an 
fhonn  so  rachadh  an  siol  a  chuir,  agus  as  thìg- 
eadh  deagh  thoradh  's  an  fhogharadh. 

Bha  nis  duais  an  saothrach  air  a  mealtuinn 
leò;  chuir  iad  an  siol  ann  an  dòchas  deagh 
fhogharaidh,  oir  bu  mhor  an  curam  a  bha'n 
crochadh  ri  sin;  chaidh  seal  goirid  seachad, 

thainig  am  bàrr  a  staigh  gu  sealbhach,  agus 
bhuain  iad  le  mor  shubhachas,  's  cha  b'iongh- 
nadh  e.  Gun  dàil  an  deidh  na  buana  bhitheadh 
am  bualadh  ann,  agus  bu  taitneach  da  rireadh 
a  bhith  cur  a  cheud  làd  de'n  ghràinne  do'n 
mhuileann.  Mar  bu  tric  cha  bhitheadh  rathad- 
mòra  ann,  ach,  a  mhàin,  frith-rathad  troimh'n 
choille.  Rachadh  an  damh  soitheamh,  earbsach^ 
uil'-fheumail,  uidheamachadh  agus  bho  bhuis- 
eal  gu  leth,  gu  dà  bhuiseal  choirce  a  cheangail 
air  cùl  a  ghualainn,  's  le  so  dh'  fhalbhadh 
fear-an-taighe,  no  aon  de  na  gillean  do'n 
mhuileann.  'Nam  bitheadh  an  t-slighe  fada, 
bhitheadh  an  oidhche  ann  mu'n  tigteadh  dhach- 
aidh  leis  a'  mhin,  ach  ge  b'e  cho  aumoch,  chum- 
adh  an  t-annas  gach  neach  de'n  teaghlach, 
bho'n  leanabh  gus  an  t-seanamhair,  air  am 
bonn,  a  dh'  fhàilteachadh  ceud  toradh  an 
fhearainn.  Ach  corra  uair  cha  bhitheadh 
muileann  ann  d'am  b'urrainn  daibh  a  dhol, 
agus  cha  robh  ni  b'  fhearr  aca  na'm  bràth  anns 
am  bitheadh  an  gràinne  air  a  bhruthadh  le 
pronnadair.  Tha  iomradh  air  aon  bhràth 
shonraichte  a  rinn  athair  an  t-Sìurraim  Mhic 
Ealair  nach  maireann,  a  rinn  an  gnothuch  's 
an  àite  's  an  robh  e,  fad  iomadh  bliadhna, 
gus  an  deach  muileann  a  thogail.  Tha'm  bràth 
ainmeil  so,  a  nis,  ann  an  taigh-coimhid  ann  an 
Toronto,  far  am  bheil  moran  sluaigh  o  chaoch- 

la  àitean  de'n  t-saoghal  'ga   faieinn  na  h-uile 
bliadhna. 

An  uair  a  thigeadh  au  geamhradh  cha 
bhitheadh  èis  air  an  obair.  Bhitheadh  na 
daoine,  òg  is  sean,  a'  gearradh  na  coille ;  bhith- 
eadh  tigheadas  air  laimh  nam  boirionnach,  's 
cha  bhitheadh  eadhon  na  pàisdean  diomhain. 
Ann  am  fallus  an  gnuis  bha  iad  uile  ag  itheadh 
arain;  ach  a'n  cois  a'  bhonnaich  bhig  bha  'm 
beannachd.  'S  an  tràth  fheasgair  bhitheadh 
sùrd  air  an  teaghlach  aig  bun  an  teine  thiorail. 
Bhitheadh  na  boirionnaich  a'  càrdadh,  a' 
sniomh,  a'  fighe,  's  a'  càramh  aodaich;  na  fir 
a'  grèusachd  bhròg,  a'  toinneadh  ascairt,  a' 
geurachadh  shàbh,  a'  cur  laimh  ùr  ann  an 
tuaigh,  no  nithean  feumail  de'n  t-seòrsa  sin. 
Bhitheadh  còmhradh  ann  a  reir  suidheachadh 
an  teaghlaich.  Bhitheadh  iomadh  ni  ùr  aca  ri 
innse  a  dh'ionnsaich  iad  mu'n  tìr  gus  an  d' 
thainig  iad,  ach  bhitheadh  a'  chuid  bu  mhotha 
de'n  t-seanachas  mu'n  duthaich  's  mu  na 
càirdean  a  dh'  fhàg  iad  'n  an  deidh.  Corra 
uair  bhitheadh  cèilidh  de  na  coimhearsnaich 
ann  le  'cuid  òrain  agus  sgeulachdan  gun  ghò: 

"Air  gach  gaisgeach  fearail  greann'or 
Bha  's  a'  ghleann  'n  uair  bha  iad  òg." 

Bhitheadh  an  cleasan  fein  aig  a'  chlann, 
agus  is  iongantach  mar  a  lean  cuid  diu  anns 

na  teaghlaichean  ud  gus  an  la'n-diugh.  Bliadh- 
na  no  dhà  roimhe  so  bha'm  fear-sgriobh- 
aidh  ann  an  àite  de  Ontario  far  am  bheil 
còmhlan  Ghaidheal.  Bha  clann  beaga  a' 
cluiche  agus  b'e  'n  cleas  a  bh'  aca,  bioran  maide 
loisgte  gu  èibhille  aig  aon  cheann,  a  chur  mu'n 
cuairt  cho  luath  's  a  b'urrainn  daibh,  'n  uair 
bhitheadh  iad  ag  radh  na  facail  so,  a  dh'  ionn- 
saich  iad  o'n  seanamhair,  's  a  fhoghlum  ise 
aig  lonarnais  'n  uair  bha  i  'n  a  caileig  a'n  sin: 

''Dileaxi,  dealan,  dèigh, 
Tha  na  f èidh  air  an  loch ; 
Tha  Mac-Shimidh  as  an  dèidh, 
'S  cha  teid  na  f èidh  dhachaidh  nochd. ' ' 

IV. 

OHAIDH  naoi  bliadhna  seachad  bho'n  am 
's  an  do  shuidhich  Seumas  Ros  aig  Na- 
runn,  Ontario.  Bha  na  neoil  a'  bristeadh, 
bha  na  h-achaidhean  a'  dol  am  farsuingeachd, 
agus  bha  goireasan  an  taighe  a'  meudachadh. 
Anns  an  àite  so,  air  an  ochdamh  la  deug  de 
mhios  mheadhonachan  Fhoghair,  'sa'  bhliadhna 
ochd  ceud  deug  da  fhichead  's  a  h-aon,  rugadh 
Seoras  Ros.  Cha  robh  mòr  ailghios  no  mor 
uireasbhuidh  a'  feitheamh  air.  Bha'n  teagh 
lach  a'  fàs  ràthail,  agus  bha  'n  sgoile  faisg  alr 
laimh,  air  sràid  Ghlaschu,  mar  theirte  ris  an 
rathad-mòr  a  bha  'dol  troimh'n  sgìre,  agus 
b'e  ainm  a  mhaighstir,  Tearlach  MacCoinnich. 
Bha  Seoras  'na  dheagh  sgoileir,  dichiollach 
agus  curamach.  Bha  e  làn  de  feala-dha  agus 
deidheil  air  cleasan  neirt  mar  a  bha  caman- 
achd,  a'  ruith  reisean,  a'  gearradh  shùrdag,  a' 
gleachd  agus  a'  cur  na  cloiche.  Bha  e  luath- 
chasach,  aotrom,  agus  cho  aighearach  's  a  b' 
urrainn  do  ghiullan  smearail  slàinteil  a  bhith. 
Aig  na  ceilidhean  ann  an  taigh  athar,  iio  ann 
an  taighean  nan  coimhearsnach  mar  bha  Mac- 
an-tòisich,  Mac-Lachluinn,  agus  Mac-Griogair, 
bha  e  deas  mar  aithrisear  bhàrdachd.  B'iad 
oibre   Thomais   Chaimbeil   a   b'fhearr   leis, — 

"Nighean  Thigheama  Ulainn,"  "Bairnigeadh 
Lochiall,"  agus  "Catha  Hohenlindein," — 
le  orain  de'n  t-seorsa  sin,  b'iomadh  uair  a 
thug  e  togail  inntinn  do  na  bhitheadh  an  lath- 
air. 

Thog  e  dreuchd  maighstir-sgoile  agus 
chaidh  e,  'se  fathast  'n  a  bhallachan  òg,  do'n 
deicheamh  Concession  air  taobh-an-ear  do 
shràid  Ghlaschu,  a  theagasg.  Bha  so  ann  an 
sgìre  Williams.  Bha  tri  rathadan  mòra  anns 
an  sgìre  air  an  ainmeachadh  air  na  h-àitean 
bho'n  d'thainig  an  sluagh  's  an  t-seann  duth- 
aich, — ^Sràid  Ghlaschu,  Sràid  Phettit,  agus 
Sràid  Earraghaidheil.  Bha  da  theaghlach  de 
na  Rosaich  's  an  àite, — na  Rosaich  Mòra,  's  na 
Rosaich  Beaga, — a  reir  am  fiamh  's  an  coltais. 
B'ann  do  na  Rosaich  Beaga  a  bhuineadh  Sir 
Seoras,  ach  mar  robh  a  bhodhaig  neo-chum- 
anta  mor  bha  aige  inntinn  chumhachdach, 
ghreimeil,  iomadh-fhillte,  lughor.  Bha  meamh- 
air  chuimhneachail,  ealamh  aige,  air  chor  's 
gu'n  robh  e  furasda  dha  araon  seanachas  agus 
aireamhachd  a  chumail  'na  cheann.  Cha  b' 
fhad  an  ùine  gus  an  do  choisinn  e  cliù  mar 
fhear-labhairt  dealasach,  gu  sonraichte  air 
taobh  na  Stuamachd  anns  an  do  shaothraich 
e  fad  a  bheatha ;  cleachdadh  a  dh'  ùigheamaich 
e  airson  an  dreuchd  àrd  a  bha  'feitheamh  air. 

Bho  Williatns  chaidh  e  gu  Melrose,  dluth 

ri  Lunnainn,  Ont.,  a  theagasg  sgoile.  Ann 
an  so  thainig  e  fo  bhuaidh  cuid  de  na  daoine 
comasach  air  an  do  chuir  e  eòlas  anns  a'  bhaile. 
'Nam  measg  bha  buidheann  de  luchd-Iagha 
òga  a  bha  am  bitheantas  ag  cnuasachadh  cor 
na  duthcha,  's  a'  sgrudadh  bheachdan  càch-a- 
cheile  air  ceisdean  an  latha.  Thàladh  so  'inn- 
tinn  gu  bhi  rannsachadh  cuisean  air  a  shon 
fhein,  is  thoisich  e  air  leughadh  nam  paipeir- 
ean-naigheachd  agus  leabhraichean-eachd- 
raidh  gu  geur,  mionaideach;  cleachdadh  a 
lean  ris  ri  bheò.  Bha  'n  am  fàbharach  airson 
a  leithid  de  dh'fhein-fhiosrachadh.  Bha 
Roinnean  mora  Chanada  air  dol  a'n  comh- 
bhann,  agus  bha  uachdranachd  ùr  air  teachd  a 
staigh  le  nithean  cudthromach  r'a  dheanamh 
agus  bunaitean  na  duthcha  r'a  shocrachadh. 
Cha  b'  urrainn  do  dhuine  òg  am  ni  b'  fhearr 
a  mhiannachadh,  no  cothrom  ni  bu  fhreag- 
arraiche  iarraidh  airson  seirbhis  a  dhuthcha. 
'Sa  bhliadhua  so — 1867 — an  uair  a  bha  e  sè 
bliadhn'  ar  fhichead,  a  dh'  aois,  chuir  e  ainm 
fa  chomhair  coinneimh  thaghaidh  na  Liberals 
airson  parlamaid,  an  aghaidh  Tomas  Scat- 
cherd.  Cha  deachaidh  leis  an  tràth  sin;  bha 
òige  'na  aghaidh,  agus  a  bharrachd  air  sin, 
b'  e  Mr.  Scatcherd  am  ball-parlamaid  aig  an 
am,  mar  bha  athair  roimhe,  's  bha  'n  teagh- 
lach  d'am  buineadh  e  cliuiteach    am    measg 

thuathanach  Nissouri,  an  sgìre  's  an  robh  a* 
chuid  mhòr  de'n  luchd-taghaidh  a'  comhnuidh. 
Ged  nach  do  shoirbhich  leis  's  a'  chuis  so, 
chaidh  chomharrachadh  am  mach  mar  dhuine 
gealltanach,  a  bhuadhaicheadh  a'n  deagh  am. 
Mu'n  am  so  chaidh  Mr,  Ros  do'n  sgoil  Normal 
far  an  d'  ullaich  se  e  fein  gu  bhi  'na  fhear- 
ceasnaichidh  sgoilean,  agus  air  dha  so  a 
dheanamh,  dh'  fheuch  e  ris  an  dreuchd  so  a 
thoirt  am  mach  ann  an  siorramachd  Mhiddle- 
sex.  Bha  a  chuid  bu  mhotha  de  Chomhairle  na 
siorramachd  de  na  Tories  agus  chaill  e  an  t-àite 
mar  a  shaoil  e  fhein,  an  los  na  rinn  e  ann  an 
1867  air  taobh  na  Liberals,  Ghabh  e  an  ni  gu 
cridhe,  Air  an  t-slighe  dhachaidh  thuirt  e  ri 
lain  Waters,  dluth  charaid  dha,  a  bha  aig  an 
am  'n  a  Reeve  air  WiIIiams-an-ear : — 

"Tha  mi  a  so  suas  cuidhte  gnothaichean 
riaghlaidh  na  tìre.  'S  mithich  dhomh  cumail 
ri  m'  dhreuchd,  's  ri  sin  amhàin." 

Fhreagair  Mr.  Waters:  "Na  can  thusa  ni 
sam  bith  mar  sin,  airson,  ma  dh'  fhaoite,  am  bi 
thu  duilich  an  deidh  so." 

Thachair  gu'n  robh  Comhairle  shiorramachd 
Lambton  a'  suidhe  aig  an  am  cheudna,  Bha 
chuid  bu  mhotha  dhiubhsan  'n  an  Liberals. 
Chuala  iad  mar  a  thachair  ann  am  Middlesex. 
Air  an  ath  mhaduinn  chuir  iad  fios-dealan  do'n 
Rosach     gu'n    robh    dreuchd     cheasnaichidh 

LamMon  air  a  thairgse  dha  na'n  gabhadh  se  e. 
Dh'  fheuch  Mr.  Eos  an  sanas  so  do  Mhr. 
Waters,  a  thilg  gu  h-ealamh  air: — 
"Gu  de  mu  dheidhinn  politics,  a  nis,  mo  char- 
aid?  Tha  thu  a'  faicinn  gu'm  bheil  da  fhaobhar 
air  a'  chlaidheamh !" 

Ghabh  Mr.  Eos  ris  an  tairgse  agus  lean  e 
ris  an  dreuchd  sin  an  deidh  dha  bhi  na  bhall- 
parliamaid  airson  Middlesex-an-iar.  Cuid 
de'n  ùine  so  bha  e  'n  a  fhear-ceasnaichidh 
sgoile  ann  am  baile  Straruaidh.  An  duais  a 
fhuair  e  airson  na  h-oibre  so,  thug  e  seachad, 
ged  nach  bu  duine  saoibhir  e,  airson  dhuaisean 
do  sgoilearan  a'  bhaile,  a  chum  am  misneach- 
adh  'n  am  foghlum,  Bha  dèidh  aige  a  bhi 
sgriobhadh  do  na  paipeirean-naigheachd  agus 
bha  sgriobhaidhean  bho  pheann  ri  'm  faotainn 
gu  tric  anns  an  Advertker  a'n  Lunnainn,  an 
Expositor  a'n  Seaforth,  agus  an  Age  ann  an 
Straruaidh,  a  bha  geur  agus  comasach.  Aig 
a'  cheart  a,m  thainig,  an  draM  's  a  rìsd,  bhu- 
aithe,  duan  agus  oran  a  bha  teisteil  agus  an 
eatorras  math.  Bha  iad  air  taobh  na  stuam- 
achd  agus  saorsa  na  duthcha  bho  dhroch  riagh- 
ladh.  'Na  òige  rinn  e  dàn  air  "An  ni  tha  dhìth 
air  Canada"  anns  an  d'thug  e  fainear  na 
caochladh  seòrsa  dhaoine  a  thogadh  suas  cin- 
neach  chliùiteach  anns  an  duthaich  so, — 
daoine  onarach,  tapaidh,  saor-thoileach,  subh- 

ailceach,  treuna,  measarra,  uasal,  duthchasach, 
agus  thug  e  an  dàn  gu  crich  leis  na  briathran 
shunndach  «o: — 

"Sin  na  daoine,  a  Chanada,  a  dh'eireadh 
suas  o  d'  fhonn  mhaoth !  Sin  na  daoine  gu  bhi 
'g  iomchair  slat-rioghail  do  neart,  gu  bhi 
riagladh  thairis  air  do  shleibhtean  mòra,  gu  bhi 
sgriobhadh  ann  an  eachdraidh,  gloir  t'  ainme." 

Fad  a  bheatha  cha  do  dhichuimhnich  e  na 
smuaintean  àrda  so;  bha  e  air  a  lionadh  o 
òige  suas  le  eiid  airson  ChaTiada,  tìr  a  bhreith 
is  àrach.  Ach  cha  deachaidh  na  bliadhnachan 
so  seachad  ann  an  diomhanas  a  thaobh  fogh- 
luim  'na  dhreuchd,  agus  a  thaobh  oileanachd 
eile.  Bha  e  sior  strith  air  adhart,  a'  dioghlum 
aun  an  iomadh  achadh  thorach,  a'  carnadh 
suas  stòrais  'na  inntinn  a  bhiodh  luachmhor 
agus  feumail  dha  's  ua  làithean  ri  teachd. 

'S  mithich,  nis,  facal  no  dha  a  radh  mu 
theaghlach  Mhr.  Rois.  An  uair  bha  e  teagasg 
sgoil'  aig  Lobo,  's  e  bliadhna  ar  fhichead  a  dh' 
aois,  b'  i  aon  de  chuid  sgoilearan  Cairistìona 
Chaimbeul,  nighean  Dhunnchaidh  Chaìmbeil, 
Lobo,  fear  a  mhuinntir  Barraghaidheil.  Dh' 
fhàs  an  càirdeas  a  thòisich  a'n  sin  gu  làn 
abuchadh  agus  phòs  iad  's  a'  bhliadhna  1862. 
Bha  iad  posda  deich  bliadhna,  'u  uair  chaoch- 
ail  ise,  agus  b'  e  la  a  h-adhlacaidh  aiì  la  air 
an  deachaidh  esan  a  thaghadh,  an  toiseach, 

34 


do'n  Phaplamaid.  Bha  coignear  theaghlach 
aca,  dithis  mhac  agus  triùir  nighean.  Chaoch- 
ail  an  gille  bu  shine,  Seumas  Cowper  Ros, 
'n  a  naoidhean  agus  dh'fhàs  càch  gu  ìre  duin- 
eadais.  Phòs  Mr.  Ros  an  dara  uair,  's  a  bhliadh- 
na  1875,  Ceit  Boston,  nighean  Robeirt  Bos- 
ton,  ann  an  siorramachd  Mhiddlesex.  Chaoch- 
ail  ise  's  a  bhliadhna  1902  ann  an  Toronto. 
Bha  acasan  aonar  mhac  agus  triùir  nighean. 
Coig  bliadhna  an  deidh  bàs  an  dama  bean 
phòs  e  Mildred  Peel,  nighean  lain  Robeirt 
Peel,  a'  n  Lunnainn,  Ont.,  a  tha  fathast  beò. 
Bha  na  mnai  sin  ro  eireachdail,  banail, 
suairce.  Bha  iad  'n  an  taic  mòr  dhà-san  tre 
bheatha  shàrachail,  euslanaich.  Tha'n  dithis 
mhac  'n  an  daoine  tapaidh,  ràthail.  Tha  'm 
fear  as  sinne,  Dunncha  Caimbeul  Ros,  'na  fhear- 
lagha  ann  an  Straruaidh,  's  na  bhall-parla- 
maid  aig  Ottawa,  far  am  feil  e  'foillseachadh 
a  chomais-Iabairt  's  a  sheòltachd  gu  soilleire. 
Tha  'n  darna  mac,  Seòras  UiIIeam  Ros,  'na 
lighiche  ann  an  Toronto.  Choisinn  e,  mar  tha, 
àrd-ainm  'na  dhreuchd.  Tha  iad,  le  cheile, 
'nan  daoine  duthchasach,  coibhneil,  auns  am 
bheil  gnè  a'  Ghaidheil  a'  cinntinn  gu  nadarra, 
reidh.  Tha  na  nigheanan  pòsda  gu  cothrom- 
ach,  comhfhurtail,  's  a'  togail  theaghlach 
chliùiteach,  ghasda,  'tha  na'n  samhladh  ehiat- 
ach  air  òigridh  Ghaidhlich  Chanada. 

V. 

MAR  a  chunnaic  sinn  cheana,  bha  inntinn 
an  Rosaich  a'  tionndadh  do'n  Pharlamaid 
agus  thainig  an  cothrom  thuige  gun  mòr  dhàil. 
Chaidh  ainmeachadh  airson  Middlesex-an-iar, 
an  aghaidh  A.  P.  MacDhomhnuill,  an  seann 
bhall-parliamaid,  duine  beartach  aig  an  robh 
greim  air  an  t-sluagh,  's  a  bhiodh  doirbh  a 
chlaoidh  's  an  t-strìth.  Ged  bha  'm  blàr 
cruaidh,  ged  bha'n  Rosach  òg  agus  gun  air- 
gead,  ged  bha  'n  Domhnullach  cleachdta  's  a 
chath,  le  maoin  is  pailteas  air  a  thaobh;  an 
uair  a  chaidh  an  t-aonta  mu  dheireadh  a 
chunntadh  bha  'n  duine  og,  lamh-fhalamh  air 
uachdar,  agus  an  duine  eile  fodha — chaidh'n 
Rosach  a  thaghadh  airson  na  Parlamaid. 

Chaidh  e  gu  Ottawa  far  an  robh  'n  Ard- 
Chomhairle  a'  suidhe,  's  a  bhliadhna  1872, 
agus  bho'n  am  sin  gu  la  a  bhàis,  shaothraich  e 
airson  a  dhuthcha  araon  ann  an  uachdranachd 
Chanada  agus  Ontario.  Fa  chomhair  an  Ros- 
aich  's  an  t-seòmar  bha  Sir  lain  Domhnullach, 
Priomh-Mhinisteir  Chanada,  agus  ri  thaobh 
bha  aireamh  dhaoine  ainmeil,  comasach,  mar 
bha  Hincks,  Tupper,  Howe,  agus  Galt.  Mu'n 
coinneamh  bha  comhlan  de  dhaoine  fhior  cho- 
masach, — ^^Alasdair  MacCoinnich,  Blake,  Cart- 

wright,  agus  an  lethid  sin, — daoine  dealasach, 
geur,  a  bha  ullamh  agus  toileach  gu  còns- 
achadh  an  aghaidh  'n  luchd-riaghlaidh  air  na 
ceisdean  mòra  a  bha  ag  eadar-dhealachadh  an 
da  thaobh  de'n  Chomhairle.  Bha  Mr.  Ros  am 
measg  dhaoine  comasach  agus  rinn  e  na  b' 
urrainn  e  gu  bhi  foghlum  gnàthan  na  Parla- 
maid  agus  brìgh  na  h-oibre  bhuapasan.  Cha 
robh  e  doirbh  dha  ionnsachadh,  agus  ann  an 
uine  ghoirid  dh'fhàs  e  eòlach  air  dleasannas 
fear-ionaid. 

Rè  a  cheud  bhliadhna  's  a  Pharlamaid  dh' 
erich  droch  upraid  mu  'n  airgead  a  ghabh  Sir 
lain  Domhnullach  bho  Huistean  Allan,  cean- 
nas  an  rathaid-iarruinn  sin, — an  "Canadian 
Pacific."  Ged  a  dhearbh  an  luchd-riaghlaidh 
gu'n  robh  an  t-airgead  air  a  ghnathachadh  ann 
an  cùisean  an  taghaidh,  's  nach  robh  buan- 
achd  aig  Sir  lain  e  fein  dheth  idir,  gidheadh, 
b'e  beachd  na  Parlamaid  nach  robh  e  ceart 
no  iomchaidh  do  dh'fhear-riaghlaidh  airgead 
a  ghabhail  o  neach,  mar  a  bha  Mr.  Allan  aig 
an  robh  gnothaichean  ri  dheanamh  ri  luchd- 
riaghlaidh  na  duthcha,  agus  thug  Sir  lain  suas 
a  dhreuchd.  Chuireadh  Alasdair  MacCoinnich 
'na  àite;  agus  thug  esan  a' Pharlamaid  gu  crich 
air  a'  bhliadna  sin  fein.  Sheas  Mr.  Ros  a 
rithis  airson  Middlesex-an-iar  agus  chaidh  a 
thaghadh   gun    neach   air   bith   seasamh    'na 

aghaidh,  Fliuair  luchd-cuideachaidh  Mhic- 
Coinnich  buaidh  mhor  's  an  taghadh  's  bha  e 
air  a  dhaingneachadh  mar  Phriomhfhear 
Ohanada.  Fhuair,  a  nis,  Mr.  Ros  an  cothrom 
a  bha  dhìth  air,  agus  cha  do  sheachainn.  Bha 
a  chomas  breithneachaidh  agus  labhairt  a' 
meudachadh,  agus  bha  e  fàs  feumail  's  an 
t-iseòmar-riaghlaidh,  agus,  mar  an  ceudna  mar 
chomhairliche  earbsach  do'n  luchd-riaghlaidh. 
Bha  e  deas-bhriathrach  annancùiseanmalairt, 
na  stuamachd,  agus  aiteachaidh  an  fhearainn, 
agus  bha  gach  bliadhna  ag  cur  ri  neart,  's  ri 
chliu.  Chaidh  coig  bliadhna  seachad  air  an 
doigh  so,  agus  bha  Mr.  Ros  gu  socrach  agus  gu 
cinnteach  ag  eirigh  ann  an  spèis  a  cho-chomh- 
airleach.  Anns  an  taghadh  a  rinneadh  's 
a  bhliadhna  1878  thuit  MacCoinnich  agus 
thainig  Sir  lain  Domhnullach  a  staigh  a 
rithis.  Bha  cogadh  cruaidh  aig  Mr.  Ros  ri 
chur  ann  am  Middlesex,  oir  bha  sluagh  Chan- 
ada  air  fad  air  an  dusgadh  gu  mor  's  bha  na 
seann  làraichean,  na  seann  chriochan  eadar  na 
Tories  agus  na  Liberals  air  an  atharrachadh. 
B'  e'n  cuspaìr  mòr  a  bha  eadar  an  da  chuid- 
eachd  sin,  aig  an  am :  Co  dhiubh  a  bu  chòir  cìs 
àrd  a  chur  air  toradh  dhuthchanna  cèin,  bha 
tighinn  a  staigh  do  Chanada,  araon  chum 
airgid-riaghlaidh  a  thogail,  agus  dion  a  chur 
air  maoin  Chanada.  Bha  amanna  cniaidh  ann ; 

38 


bha  bochdainn  air  feadh  na  tìre,  agus  bha 
moran  de  na  buill-parlamaid  a  sheas  air  taobh 
Mhic-Coinnich  airson  saorsa  malairt,  nach 
robh  air  an  taghadh  leis  an  t-sluagh.  Ach 
chaidh  le  Mr.  Ros  oir  bha  meas  mor  air  's  an 
t-siorramachd,  agus  fhuair  e  troimh'n  deuch- 
ainn  gu  sàbhailte.  Anns  a'  Pharlamaid  a  lean 
an  taghadh  so,  bha  e  ro-dhichiollach  agus  bha 
e  air  àireamh  am  measg  nan  daoine  comasach, 
gibhteach  a  bha  's  a'  chomhairle. 

Rè  an  ama  so  uile  bha  e  'saothrachadh  mar 
fhear-ceasnaichidh  sgoilean,  's  mar  fhear-deas- 
aichidh  phaipeir-naigheachd.  Bha  e  mar  an 
ceudna  daonnan  ag  cuideachadh  aobhair  na 
stuamachd,  agus  ag  cur  air  an  adhairt  gnoth- 
aichean  eile.  Cha  robh  e  riamh  'na  thamh  no  'na 
thosd,  agus  b'  ionnan  sgrìobhadh  no  labhairt 
dha.  Mu'n  am  so  bha  àite  Ministeir  Foghluim 
Ontario,  falamh,  's  bha  cor  nan  sgoil  air  feadh 
a'  Mhor-roinn  car  diblidh.  Bha  feum  air  duine 
foghainteach,  glic,  eolach,  air  an  ceann,  agus 
roghnaich  Mr.  Mowat,  a  bha  'na  Phriomh-fhear 
thar  Ontario,  Mr.  Ros  airson  an  dreuchd.  Oha 
b'  urrainnear  neach  ni  bu  fhreagarraiche 
fhaotainn.  Cha  'n  e  mhàin  gu  robh  mion-eolas 
aige  air  dreuchd  a'  mhaighstir-sgoile,  's  air 
uireasbhuidhean  nan  sgoil,  ach  bha  a  chridh  's 
an  obair.  Thilg  se  e  fein  le  uile  neart  air  an 
raon  ùr  so,  agus  is  ann  mar  Mhinistear  Fogh- 

luim  Ontario  a  choimhlion  e  gealltanais  òige. 
Air  dha  Parlamaid  Chanada  fhagail  airson 
Parlamaìd  Ontario  b'fheudar  dha  a  bhi  air  a 
thaghadh  airson  Ard  Chomhairle'  na  Mòr- 
roinne.  Cha  do  dhiobair  daoine  Mhiddlesex-an- 
iar  e  riamh  agus  thagh  iad  e  a  rithis  mar  bu  nòs. 
Chuir  e  laghan  nuadh  air  chois,  a  leasaich  gu 
mòr  staid  nan  sgoil  agus  tharruing  e  ri  cheile 
air  aon  doigh  riaghailteach  na  caochladh 
seorsa  sgoilean  bho  thaigh  beag  na  sgìre  gu  oil- 
thaigh  a'  bhaile-mhòir,  gach  ceum  a'  leantainn 
a  cheile  gu  h-ordail,  ceart  a  rèir  cleachdaidh 
chumanta  na  h-AIba.  Shoirbhich  leis  gu  h- 
anabarrach  agus  bha  sgoilean  agus  oil-thaigh- 
ean  Ontario,  ann  an  uine  ghoirid,  'nan  eiseim- 
plearean  do  dhuthchanna  eile. 

Ach  bha  aon  àrd-dhreuchd  eile  a'feitheamh 
air,  agus  b'e  sin  priomh-mhinisteirleachd  On- 
tario;  agus  an  deidh  dha  sin  a  thoirt  thairis 
chaidh  e  gu  Ottawa,  a  rithis,  gu  bhi  'na  chean- 
nard  's  'na  fhear-treorachaidh  's  an  ard  shean- 
adh.  'S  an  dreuchd  so  shaothraich  e  gu  la  a 
bhàis  a  thainig  air  's  a  bhliadhna  1913 — làn  de 
làithean  's  de  dh'urram. 

Ciod  e  an  seòrsa  duine  a  bha  a'  n  so,  a 
dh'eirich  cho  àrd  ann  am  beachd  a  ghinealaich 
fèin,  's  ann  an  inbhe? 

Tha  e  ro  dhoirbh  beachd  fior-cheart  a 
dhealbh  air  a'  chuid  mhòr  d'ar  co-chreutairean ; 

gu  sonraichte  aìr  daoine  tha  àrd  os  ar  cionn. 
An  uair  a  fhuair  Gladstone  bàs  bha  mòran  de'n 
bheachd  gu'm  bu  dhroch  duine  e,  a  chuir  a 
bhuadhan  cumhachdach  gu  fior  dhroch  bhuil; 
air  an  laimh  eile,  bha  mòran  a  creidsinn  nach 
robh  a  leithid  eile  ann  chum  leas  agus  maith  an 
t-sluaigh  a  sheasamh,  agus  gu  robh  e  'n  a  fhior 
bheannachd  o'n  Chruithfhear  do  Bhreatunn's 
do'n  t-saoghal.  Tha  an  ni  ceudna  air  a  radh 
mn  Lloyd  George.  Bha  eadar-dhealachadh 
beachd  aig  na  Gaidheil  's  aig  na  GoiII  mu  luach 
agus  cliu  oibre-bheatha  Phrincipal  Rainy — 
cuid  a'  creìdsinn  gu  robh  e  'deanamh  oibre 
Shatain,  agus  cuid  eile  gu  robh  e  'na  sheirbhis- 
each  dileas,  foghainteach  do'n  Ard  Mhaigh- 
stir.  Tha  fios  aig  Gaidheil  Chanada  mar  a 
thilgeadh  salchair  nan  sraid  air  Sir  lain 
DomhnuIIach,  agus  mar  a  reubadh  cliu  Alas- 
dair  MhicCoinnich;  agus,  a  nis,  mar  tha  bliadh- 
nachan  dol  seachad  tha  deagh  chliu  an  ainm- 
ean  le  cheile  a'dol  a'm  meud.  Thig  an  neach  a 
smuainicheas  air  nithean  mar  so  do'n  cho- 
dhùnadh  gu  bheil  breith  dhaoine  air  an  co- 
chreutairean  'n  a  ni  amharrasach  air  a  chuid 
is  fearr,  agus  gur  còir  do  neach  a  bhi  toiglieach 
mu'n  bharail  tha  e  cnuasachadh  mu  neach  eile. 
Tha  so  air  m'  inntinn  fein  gu  mòr  an  drasd, 
oir  tha  mi,  mar  gu'm  b'eadh  a'  toirt  breith  air 
cuspair  an  sgriobhaidh  so.    Ach  tha  so  agam 

ri  radh.  Bha  cothrom  iieo-chmnanta  a^am  air 
Sir  Seoras  Ros  aithneachadh,  Bha  mi  gle 
eolach  air  fad  ochd-bliadhna  fichead,  a'n  cois 
gnothaichean  na  duthcha,  agus  mar  cho- 
Ghaidheal.  Bha  cothrom  saor-labhairt  agam 
ris;  b'aithne  dhomh  gu  math  cion-fàth  cuid  de 
ghniomharan,  agus,  mar  an  ceudna,  b'aithne 
dhomh  gu  math  daoine  flathail,  fiughanta,  a 
bha  dlùth  ri  inntinn,  aig  an  robh  fior  eolas 
air,  agus  a  bha  comasach  air  a  chothromach- 
adh  ann  am  meidh  chinntich  an  fhein-fhios- 
rachaidh.  B'e  cuid  diu  sin  an  t-Urramach  Alas- 
dair  MacCoinnich,  Tearlàch  MacCoinnich,  a 
bhrathair,  An  Siorram  MacEalair,  Lachlann 
MacCorcadail,  Uilleam  C.  Caldwell,  an  t-Ur- 
ramach  Dr.  Caven,  an  t-Urramach  Ard-Easbuig 
Walsh,  an  t-Urramach  Dr.  Milligan,  is  iomadh 
neach  eile  a  bha  inbheach  no  iriosal  'n  an 
dreuchd  fein.  Bu  tric  a  labhair  mi  riutha  sin, 
's  ri  muinntir  eile  mu  chliu  's  mu  bheatha  Shir 
Seorais,  agus  bha  gach  ni  a  tha  mi  ag  cnr 
sios  ann  an  so  air  a  dhaingneachadh  leo. 
"Tha  lagh  nam  modhannan  air  a  chur  sios  gu 
hnaithghearr  anns  na  deich  àitheantan,"  agus 
is  ann  a  reir  an  lagha  sin  a  tha  breith  cheart  gu 
bhith  air  a  toirt  air  caithe-beatha  ar  co-chreu- 
tairean.  Ma  shìnear  slat-thomhais  an  lagha 
sin  thairis  air  beatha  Shir  Seorais  Rois  tha 
mi  làn  chreidsinn  nach  bi  a  chliu  aon  òirleach 

ni  's  giorra  na  cliu  an  neacli  a  b'  urramaiche  a 
shuidh  riamh  ann  an  caithir  priomhfhear  On- 
tario,  ged  is  mòr  an  radh  sin. 

Bha'n  Kosach  'n  a  dhuine  moralta,  'n  a 
dhuine  glan  'n  a  ghnè,  uasal  'n  a  ghiùlan,  neo- 
shanntach  'n  a  inntinn,  coibhneil  do  'n 
bhochd,  foidhidneach  fo  thrioblaid,  fad- 
fhulangach  fo  bhuaireadh,  comasach  'n  a 
bhuadhan,  fileanta  briathrachail  'n  a  chainnt, 
drùidhteach  'n  a  òraidean,  araon  soilleir  agus 
farsuing  'n  a  bheachdan,  gleusd  ann  an  deas- 
boireachd,  dileas  d'a  choguis,  firinneach  d'a 
dhuthaich,  agus  durachdach,  dileas,  'n  a  dlea- 
sanas. 

Tha  mi  creidsinn  gu  robh  Mr.  Ros  ag  iarr- 
aidh  le  uile  chridhe  an  ni  a  bha  ceart  a 
dheanamh  a  thaobh  a  dhuthcha  mar  bhall 
parlamaid,  mar  mhinisteir,  's  mar  Phriomh 
riaghladair.  Tha  mi  creidsinn  gu  robh  e  feuch- 
ainn  mar  a  b'  fhearr  a  dh'  fhaodadh  e  a  làn 
dhleasanais  a  choimhlionadh  gu  h-onarach 
d'a  cho-chreutair,  bho'n  neach  a  b'  airde  gus 
an  neach  a  b'  ìsle,  mar  neach  a  bha  cunntasach 
do  shluagh  na  tìre  airson  gach  gniomh  d'a 
dheanadais  choitchinn.  Ni  's  fhaide  cha  ruig 
mi  leas  a  dhol  's  a'  chuis  so  an  drasda,  ach  na'n 
robh  an  t-am  iomchuidh,  tha  mi  creidsinn  gu'm 
faotainn  a  radh  le  firinn  gu  robh  a  dhochas 
steidhichte     ann     an     àrd-uachdranachd     an 

Fhreasdail  sìn  a  tha  lùbadh  gach  gniomh  's 
gach  oidheirp  dhaonnail  chum  a  chriochan 
maith  fein.  Gidheadh,  tha  'us  bithidh  caoch- 
ladh  bheachdan  am  measg  an  t-sluaigh  air  an 
Rosach,  mar  dhuine  's  mar  mhinisteir  stàid.  'S 
dual  dha  sin  tachairt;  tha  gach  neach  againn 
fein  buailteach  do'n  ghnàths  cheudna.  N'  am 
b'  urrainn  duinn  fìor  smuaintean  ar  cairdean 
's  ar  coimhearsnach  oirnn  fhein,  air  uairibh, 
fhaotainn  am  mach,  chuireadh  iad  mòr  iongan- 
tais  oirnn,  oir  is  tana  an  eigh  tha  fo  m'  chasan- 
sa,  agus  fo  d'  chasan-sa,  a  charaid,  co  air  bith 
thu. 

Bho  thoiseach  gu  deireadh  a  chùrsa  bha 
Mr.  Ros  trang  ag  obair.  Cha  deachaidh  stad 
air  a  shaothair.  B'e  sin  cion-fàth  a  shoirbh- 
eachaidh.  Thoisich  e  mar  bhallachan  bochd; 
cha  robh  airgead  no  òr  air  a  chùlthaobh 
g'  a  chuideachadh  air  adhart.  Tha'n  cothrom 
cheudna  a  bh'  aigesan  aig  gach  òganach  a 
tha  's  an  tìr  an  diugh.  'S  i  obair  chruaidh 
agus  inntinn  ghlan  a  bheir  neach  gu  mullach 
na  beinne.  Ma  's  e  marsantachd,  dreuchd 
an  lighiche  no  'n  fhir-lagha,  na  ministeir- 
leachd,  no  oibre-laimh  a  th'ann,  feumaidh 
neach  a  bhith  'n  a  fhior  mhaighstir  air  a 
ghniomh,  agus  feumaidh  e  a  bhuadhan  a 
gheurachadh  leis  an  fhoghlum  sin  a  tha  feum- 
ail   airson   a   dhreuchd.     Tha  a'  mhor  chuid 

dhinn  comasach  air  so  a  dheanamh  ma  tha 
slàinte  cuirp  agus  beachd  suidhichte  againn  ar 
làn  dhichioll  a  dheanamh. 

Tha'n  sean-fhacal  ag  radh :  "Ni  lamh  na 
leisge  bochd;  ach  ni  lamh  nan  dichiollach 
beartach."  Cha  d'rinn  lamh  dhichiollach  Shir 
Seorais  beartas  dha.  Bha  e  'n  a  dhuine 
bochd  o  thòs  gu  èis  a  bheatha,  mar  bu  tric  fo 
fhiachan  trom,  ach  a  ghnath  g'  am  paigheadh 
mar  bha  'n  comas  aige,  's  aig  a'  cheann  mu 
dheireadh  mar  robh  moran  ri  fhàgail  'na 
dheidh  cha  robh  dad  ri  dhioladh.  Ach  thug  e 
neart  a  bheatha  agus  toradh  a  chinn  's  a 
c'hridhe  do'n  stàid,  chum,  mar  bha  dùil  chinn- 
teach  aige,  maith  an  t-sluaigh. 

Cha  robh  doimhneachd  bhuadhan  aige  mar 
bha  aig  cuid  de  cho-aoisean  ann  an  Canada; 
agus  cha  d'fhuair  e  cothrom  'n  a  òige  air  inn- 
tinn  a  liobhrachadh  air  cloich-bhleith  a  chru- 
aidh  oileanachaidh,  a  dh'àraicheadh  araon 
fìnealachd  chainnt  agus  eagnuidheachd  smu- 
ain.  Bha'n  uireasbhuidh  so  r'  a  faicinn  'n  a 
mhodh-labhairt,  'n  a  mhodh-sgriobhaidh,  agus 
'n  a  mhodh  saothrachaidh.  Ach,  "Is  airde 
tuathanach  air  a  chasan  na  duin'-uasal  air  a 
ghluinean." 

Ann  an  aon  de  dh'òraidean  an  Rosaich  air 
beulaibh  Comuinn  Naoimh  Aindreis,  Thor- 
onto  (1909)  thubhairt  e  gu  robh  sluagh  Chan- 

ada  comharraichte  math  gu  bhith  tionail  's  a' 
togail  gliocais  agus  ceiU  o  gach  cearnaidh  de'n 
t-saoghal,  's  g'an  ùisneachachadh  airson  am 
buanachd  fèin.  Tha  iad  a'  tionail  fiosrach- 
aidh  agus  nuadh  smuaintean  mu  chuisean 
malairt  is  airgid  as  gach  àite  's  am  faighear 
iad.  Tha  iad  a'  toirt  bho  ghnàths-riaghlaidh 
dhuthchanna  eile  na  tha  iad  am  beachd  a 
fhreagarras,  's  a  leasaicheas  an  gnàths-riagh- 
laidh  fein. 

Bha  am  beachd  so  gun  teagamh  ceart,  agua 
tha  mi'n  duil  gu  bheil  e  ceart  mu'n  Rosach  e 
fein.  Bha  alt  fir-tionail  aige  ann  an  ìre  mhòr ; 
ghabhadh  e  stigh  eolas  mar  a  shlugadh  suil- 
chruthach  clach.  Agus  rinn  e  'ua  bha  'n  a 
chomas  chum  a  bhuadhan  a  neartachadh  le 
cleachdadh  daonnan  a  thoirt  dhaibh  a'  tional 
eolais  anns  gach  raon  a  bha  fosgailte  dha. 
Cha  robh  moran  'san  tìr  so  a  dh-obraich  cho 
cruaidh  's  cho  bitheanta  ris  air  thòir  eolais  gu 
bhi  leudachadh  's  a  meudachadh  a  thuigse, 
agus  ann  an  roinn  mhor  shoirbhich  leìs.  Dh' 
àrdaich  e  tuigse,  agus  "chur  i  suas  e;  thug  i 
gu  urram  e;  thug  i  d'a  cheann  coron  maise, 
crùn  gloire  thug  i  seachad  dha."  Cha'n  fhell 
mi  ag  radh  gu'n  deachaidh  gliocas  ceum  air 
cheum,  lamh  a'n  laimh  ri  a  thuigse,  ach  guu 
teagamh  b'  i  'n  tuigse  air  nithean  a  dhreuchd 
's  a  dhuthcha,  a  bhuinig  e  le  mòr  dhichioll,  a 

tliiig  comas  dha  eìridh  gus  an  inbhe  air  an  d' 
rainig  e. 

Mar  bhall-parlamaid  ann  an  Ottawa  bha 
e  dian,  dlùth,  mar  thuirt  mi  cheana,  ann  an 
ceum  a  dhleasanais.  Bha  e  bitheanta  'na 
àite,  a'  toirt  speis  agus  suim  do'n  obair  bha'n 
laimh ;  a'rannsachadh  chùisean  na  duthcha,  's 
g'a  ullachadh  fein  airson  oibre  làitheil  an 
Taighe.  Air  an  doigh  so,  le  sior-shaothair, 
daonnan  ag  obair,  fhuair  e  lethid  a  mhaigh- 
stireachd  air  gnothaichean  na  parlamaid,  's 
gu  robh  e  comasach,  gun  rabhadh  fhaotainn 
roimh  laimh,  labhairt  aig  am  's  am  bith,  air 
cuspair  's  am  bith  a  dh'fhaodadh  tighinn  air 
lom,  agus  làn-eheartais  a  thoirt  do'n  chùis. 
Cha  robh  ach  aon  duine  eile  's  an  Taigh,  aig 
an  am  sin,  a  b'  urrainn  an  ni  ceudna  a 
dheanamh — Mr.  Anglin,  nach  mairean,  athair 
a'  bhreitheimh  ann  an  Ottawa.  Cha'n  i  slighe 
shoirbh  a  tha  treòrachadh  gu  soirbheas;  ach 
''theid  an  t-anmhunn  dichiollach  thar  an  laidir 
leisg,"  agus  a  rithis,  "Is  treun  fear  an  eòlais." 

An  deidh  do'n  Rosach  bhith  aon-bliadhn' 
deug  ann  am  Parlamaid  Chanada,  roghnaich 
Mr.  Mowat  e  gu  bhith  'na  Mhinisteir  Fhogh- 
luim  aìrson  Ontario.  Dh'  fhan  e  's  an  dreuchd 
sin  fad  sè-bliadhna  deug — gus  a'  bhliadhna 
1899  'ii  nair  a  gìiairme.idli  e  gu  bhith  'n  a 
Phriomh  uachdaran  air  a  nihor-roinn  so.    Mar 

Mhinisteir  Fhoghlnim  bha  e  tri  bliadhna  deug 
fo  ughdarras  Mhr.  Mowat,  duine  a  choisinn 
speis  agus  earbsa  an  t-sluaigh,  mar  dhuine  còir, 
ceart,  curamach,  Ei  linn-san  rinn  an  Bosach  a' 
chuid  bu  mhotha  's  bu  doirbhe  de  obair  mar 
Mhinisteir  Fhoghluim.  'S  e  beachd  a'  chuid 
mhòr  an  diugh  gu'n  do  chuir  e  comharradh 
ionmholta  a  mhaireas  iomadh  la  air  sgoilean 
agus  oil-thaighean  na  tìre.  Tha  mi  creidsinn 
g'um  b'  e  an  ni  bu  mhotha  a  rinn  e  fad  a 
dhreuchd  na  h-oilthaighean  a  tharruing  ri 
cheile  ann  an  Toronto  a'  ceadachadh  do  dh'aon 
oil-thaigh  laidir  fàs  suas  a'n  àite  àireamh  de 
dh'  fheadhainn  lag  a  bhith  strìth  airson  am 
beatha.  Nochd  e  mòr  thapachd  air  uairibh  an 
cois  a  dhleasanais  do  na  sgoilean.  Tha  Fogh- 
lum  na  duthcha  so  làn  de  dhoirbheachd ;  cha'n 
e  gnothuch  furasda  a  th'ann  do  neach  air  bith. 
S'  dual  d'a  comhstrith  àrach, — Tha  maighs- 
tirean  sgoile,  ministeirean,  àrd-ollaimh,  oil- 
eanaich,  's  an  sluagh  air  fad,  ioma-bheachdach, 
agus  is  dual  do  gach  neach  a  bhith  sparradh  a 
bheachd  fein  air  a'  mhinisteir.  Tha  e  uadurra 
gu'm  biodh  tuasaid,  aimhreit,  agus  droch- 
fharachdainn  ag  eirigh  's  a  bualadh  a'  mhinis- 
teir  mar  a  ghaoith  chreanndaidh  earraich.  B'e 
sin  a'  chùis;  agus  tha  e  chum  creideas  an 
Rosaich  gu'  n  d'fhuair  e  troimh  shè  bliadhna 
deug  de'n  stoirm  le  aodach  slàn  air  crann  an 

eadihair.  Dh'  fhaodadh  neach  innseadh  a'n  so, 
'n  am  b'fheudar,  mu  chuid  de  na  nithean 
dalma,  curanta  a  rinn  e,  mu  nithean  a  thug  e 
gu  buil  mhaith  an  aghaidh  luchd-strìth,  agus 
mu  nithean  a  chum  e  air  an  ais,  's  a  bhac  e  gu 
tup,  an  aghaidh  neirt  luchd-tagraidh  's  luchd- 
bagraidh  chumhachdach  a  bhiodh  ag  iarraidh 
nithean  nach  bu  chòir  daibh.  Ach  cha  ruigear 
a  leas  sin  a  dheanamh.  Sheasadh  e  roimh 
Mowat  's  a  cho  luchd-riag'hlaidh  gun  lùbadh 
glùn,  's  cho  daingean  ri  carrajg,  air  taobh  na 
còrach,  mar  a  chunnaic  esan  i.  Tha  so  agam 
bho  dhithis  de  cho-luchd-riaghlaidh  a  thug  an 
teisteas  dhomh  gu  robh  e  ghnàth  ag  iarraidh 
an  ni  a  bha  ceart  a  dheanamh.  Chaidh  innse- 
adh  dhomh  leis  an  rùnair  a  bha  comhladh  ris 
rè  na  sè-bliadhna  deug  sin,  nach  d'  fhalaich  e 
riamh  bho  shùil  neach  eile  aon  litir  a  fhuair  e 
mar  mhinisteir,  air  gnothaichean  nan  sgoil. 
Bha  iad  fosgailte  do  neach  air  bith  aig  an  robh 
gnothuch  r'an  leughadh ;  air  an  doigh  cheudna, 
cha  robh  ni  's  am  bith  de  obair  a  dh'  iarr  e  a 
chleith  bho  chleireach  no  oifigeach  a.  bha  g'a 
chuideachadh.  Oha  b'urrainnear  dearbhadh 
ni  b'  fhearr  na  so  fhaotainn  nach  robh  aobhar 
eagail  aige  gnothuichean  coitchionn  a  dhreuchd 
fheuchainn  do'n  t-saoghal. 

An   los   a   shaothair   fhuair   e   urram    na 
doctaireachd  o  oil-thaighean  Naomh  Aindreis, 

a'n  Alba,  na  Ban-righinn,  agus  Torontx),  ann 
an  Canada. 

Ri  linn  mar  Phriomh-fhear  bha  .siiidheach- 
adh  na  mor-roinne  so  car  trioblaideach.  Bha 
na  Liberals  gle  fhada  air  ceanu  na  duthcha,  's 
bha  na  neoil  a'cur  sgaile  throm  air  an  iarmaìlt. 
An  uair  a  ghabh  an  Rosach  an  stiùir,  cha  'n  e 
mhàin  gu  robh  stoirm  chunnartach  a'  cruinne- 
achadh  air  gach  taobh,  ach  bha'n  soitheach 
fein  sean,  tulgach,  eu-dionach.  Cha  robh  riagh- 
ladh  Mhowat  aghartach  gu  bhi  fosgladh  suas  na 
duthcha,  no  gu  bhi  cur  air  chois  oibre  mhòra. 
Bha  Mowat  ro  chrionta  mu  bhi  cur  am  mach 
airgead  air  leasachadh  na  tìre.  Bha  e  'n  a 
shàr  fhear-lagha,  cùramach,  faicilleach,  ach 
cha  robh  sgonn  ghnothuich  air.  Mar  sin,  bha 
moran  nithean  air  am  fàgail  gun  deanamh,  's 
bha'n  duthaich  a'  fulang  o'  n  ghoirt.  Bha  Mr. 
Hardy,  a  lean  Mowat,  briste  'n  a  shlàinte,  ach 
beag  fad  a  riaghhiidh,  gun  chomas  moran  a 
dheanamh.  Blia'n  duthaich  ag  eigheach  am 
mach  airson  oibre,  airson  leasachadh  crann- 
chur,  agus  chuir  an  Rosach  aodann  an  t-soith- 
ich,  breòite  mar  bha  i,  ri  aghaidh  gaoithe.  Air 
a'  chùrsa  b'  iomadh  tonn  a  bhuail  oirre,  b' 
iomadh  oidhche,  dhubh,  neulach,  dhorcha  a 
sheas  an  ceannard  air  clàr,  b'iomadh  uair  bha'n 
combaist  fa  chomhair  agus  luaidhe  ghrunn- 
aichidh  teagamhach  'n  a  laimh ;  an  drasda  's  a 

rithis  b'  fheudar  bhi  teann  ri  ceann  am  fhu- 
airidh,  ach  sheas  e  àite,  ghleidh  e  'n  stiùir,  is 
shàbhail  e  'n  luchd  bh'air  bòrd.  Bha  cuid  de'n 
luchd  so  ro-luachmhor,  mar  a  bha  fosgladh 
suas  Ontario-mu-thuath,  agus  an  fhurtachd  a 
thug  e  do  dh'oibribh  mora  Chlergue  aig  Sault 
Ste.  Marie,  a  shàbhail  iad  o  bhristeadh;  agus 
am  misneachadh  a  thug  e  do  na  cuideachdau  a 
tha  toirt  cumhachd-dhealan  a  uisgean  Niagara. 
Cho  luath  's  a  ghabh  e  'n  laimh  riaghladh  On- 
tario  chuir  e  am  mach  deich  sgioba  do'n  taobh 
tuath  a  rannsachadh  na  duthcha  o  chrioch 
Chuibec  gu  Nepigon  's  an  iar.  Fhuair  iad  sin 
a  mach  naduir  agus  gnè  na  duthcha  moire  sin 
— gu'n  robh  moran  fiodh  luachmhor  ann  agus 
talamh  beartach,  torach  a  thogadh  gach 
seorsa  gràn  agus  fhreumh  airson  bidh  dhuine 
agus  ainmhidh.  Air  dha  so  a  bhith  air  a  dhean- 
amh  soilleir  dha,  leag  e  rathad-iarruinn 
troimh  'n  duthaich  chum  fhosgladh.  A'n 
cùrsa  na  h-oibre  fhuaireadh  airgead  agus  cob- 
alt  a'm  pailteas  mhòr,  agus  leis  a  so  chaidh 
moran  sluaigh  gu  tuath.  A  nis,  tha  òr  is  air- 
gead  agus  meinn  eile  a'  toirt  a  staigh  suim  a 
tha  dol  gus  na  muileinean  gach  bliadhna;  agua 
tha'n  comhnard  mòr  creadha  a'  gabhail  a 
steach  ceudan  de  theaghlaichean  a  tha  faot- 
ainn  dachaidhean  a'n  sin  mar  a  fhuair  na 
priomh  luchd-aiteachaidh  roimhe   so   ann   an 

Ontario  mu  dheas.  Buinidh  cliu  an  euchd 
mhoir  so  do  Sheoras  Ros,  ach  cha  'n  'eil  aon 
àite  do'n  duthaich  ùr  so  ris  am  bheil  ainm  co- 
cheangailte  mar  chuimhneachan.  Tha  ainm- 
ean  Latchford,  Engelhardt,  Matheson  agus 
Cochrane  gu  h-àrd  urramach  's  an  taobh  tuath, 
ach  cha'n  'eil  baile  beag  no  mòr,  beann,  sliabh, 
no  sruth,  air  ainmeachadh  air  an  duine  a  rùn- 
aich,  a  thòisich,  's  a  thug  gu  buil,  an  obair  o'n 
do  shruth  so  uile. 

Ach  am  measg  nan  gnothaichean  neo-dhe- 
anta  a  bha  glaodhaich  airson  fuasglaidh,  cha 
robh  aon  aig  an  am  so  cho  buaireanta  ri  gnoth- 
aich  na  stuamachd,  's  tha  mi'n  dùil  nach 
fheil  aon  chupan  a  dh'òl  an  Rosach  rè  a  mhin- 
isteirleachd  a  bha  cho  seirbh  rithe  so.  Bha  e 
air  taobh  na  stuamachd  fad  a  bheatha.  Bha 
moran  chairdean  aige  air  an  taobh  cheudna, 
agus  bha  dochas  aca  gu'n  seasadh  e  gu  dileas 
leo.  Air  an  aobhair  sin  feumar  leudachadh 
car  mionaid  air  a  so. 

Ri  linn  Mhowat,  gheall  an  duine  sin  do  na 
Stuaimich  gu'n  deanadh  e  lagh  an  aghaidh  a 
bhith  deanamh  deoch  laidir  ann  an  Ontario, 
no  gu  bhith  g'a  reic  no  g'a  cheannach, —  a'n 
goirid,  —  nach  biodh  malairt  na  dibhe  air  a 
cheadachadh  's  a  Mhor-roinn;  'n  am  biodh  e 
air  a  dheanamh  soilleir  le  àrd-chuirt  Lunnainn 
gu    robh    cumhachd    aig    Parlamaid    Ontario 

lagh-bachdaidh  de'n  t-seorsa  sin  a  dheanamh. 
Rinn  ard-chuirt  Lunnainn  soilleir  gu  robh  an 
cumhachd  so  aig  Parlamaidean  Mor-roinnean 
Chanada,  ann  an  cuis  Mhanitoba,  agus  bha 
duil  aig  Stuaimich  Ontario  an  lagh-bachdaidh 
fhaotainn.  Ach  mu'n  d'  thainig  breith  Lunn- 
ainn  a  mach,  chaidh  Mowat  gu  Ottawa,  agus 
lìon  Hardy  àite  ann  an  Toronto.  Dh'ath- 
ùraich  Hardy  gealladh  Mhowat,  ach  cha  d'- 
fhuair  e  cothrom  a  choimhlionadh.  Lean  Ros 
Hardy  agus  bha  na  Stuaimich  a'  cumail  a 
mach  gu  robh  esan  cuideachd  ceangailte  le 
gealladh  Mhowat  agus  Hardy.  C'arson,  ma  ta, 
nach  do  choimhlion  e  an  gealladh?  'Nam  b' 
urrainnear  a  cheisd  so  fhuasgladh  bheirte  air 
falbh  an  smal  a's  duirche  th'air  cliù  Shir  Seor- 
ais  an  diùgh.  Tha  mi  's  an  t-suidheachadh  so, 
— gur  urrainn  domh  mineachadh  Shir  Seorais 
fein  a  thoirt  seachad.  Chuir  mi  a  cheisd  ris 
la  ann  an  Ottawa  beagan  is  bliadhna  roimhe 
so.  'S  ann  mar  so  a  fhreagair  e  mi: — "Bha 
mise  gu  tur  neo-chomasach  air  gealladh 
Mhowat  agus  Hardy  a  thoirt  gu  crich  aig  an 
am.  Cha  robh  ni  a  bha  ni  b'  fhaisge  do  m' 
chridhe,  ach  bha  e  do-dheanta.  'S  a'  cheud 
àite  cha  robh  an  gealladh  air  a  thoirt  leamsa 
ach  le  Mowat,  agus  an  deigh  sin  le  Hardy.  Tha 
fhios  agam  gu'n  do  cheangail  an  gealladh  sin 
co-riaghlairean    Mhowat    agus    na    Liberals, 

ach  cha  do  cheangail  e  mise  mar  aon  dhuine 
idir,  do  bhrigh  nach  b'e  mise  gu  pearsanta  a 
thug  an  gealladh.  Nis,  bha  is  tha  mi  de'n 
bheachd  gu'm  bu  chòir  do  na  Liberals  an 
gealladh  a  choimhlionadh,  's  tha  mi  creidsinn 
gu'n  dean  iad  sin  fhathasd  ma  gheibh  iad  an 
cothrom,*  ach  an  uair  a  dh'  fheuch  mise  ri  mo 
cho-riaghladairean  's  mo  luchd-taic  de  na  Lib- 
erals  a  cho-eigneachadh  gu  lagh-bacaidh  a 
tholrt  a  staigh,  dhuilt  iad  calg-dhireach  sin  a 
dheanamh.  Thairg  mi  mo  dhreuchd  a  leagail 
sios,  ach  cha  d'  rinn  sin  feum.  Cha  robh  mi 
riamh  de'u  bheachd  gu  robh  e  ceart  do  dh- 
uachdran  sam  bith  a  bharail  fein  a  spadadh 
air  muinntir  eile  an  aghaidh  an  toil.  Rinn  mise 
na  b'  urrainn  mi,  ach  cha  robh  cumhachd  agam 
daoine  a  bha  neo-thoileach  a  dheanamh  toil- 
each  a  dhol  leam.  Cha  'n  e  mise  bu  chòir  an 
uallach  so  a  ghiulain,  ach  na  daoine  a  dhiult 
's  a  chum  air  ais  mi  's  a'  chùis.  Tha  mi  deon- 
ach  mo  chuibhrionn  dligheach  de'n  choire  a 
ghabhail  orm  fein,  ach  faodas  tu  so  a  chreid- 
sinn,  cha'n  e  mise  bu  choireach,  Tha  iad  ag 
radh  nach  d'rinn  mi  mar  a  rinn  Alasdair  Mac- 
Coinnich  mu  chise-marsantachd  na  duthcha. 
Tha  diurras  mhor  eadar  an  da  chuis.  Sheas  a 
chuid  mhor  do  chuideachd  Mhic-Coinnich  leis- 


*Dh'  fheuch  iad  ri  sin  a  dheanamh  's  an  Taghadh  a'n  1914. 

san ;  cha  d'rinneadh  sin  leam-sa.  A  bharrachd 
air  sin,  cha  b'  e  cùis  choguis,  ach  cùis  beo- 
shlainte  ris  an  robh  aig  MacCoinnich  ri  dhean- 
amh.  Bha  e  ro  dhiorrasach,  ro  rag  'na 
bheachd;  cha  robh  còir  no  ceart  aige  feuchainn 
ri  thoil  fhein  fhaotainn  'dheoin  no  dh'  aindh- 
^in,  'n  uair  bha  'n  duthaich  dol  fàs  cion  dìon. 
Cha  'n  'eil  an  còir  so  aig  duine  's  am  bith  's  an 
t-saoghal.  Chaidh  an  la  seachad  anns  am 
faigh  riaghladair  a  thoìl  fhein  neo-air-thaing  do 
chàch.  Faodaidh  duine  tha  saor  o  dhreuchd  a 
bheachdan  fein  a  bhi  aige,  ach  ann  an  duthaich 
a  tha  fo  shaor  riaghlaidh,  's  e  toil  an  t-sluaigh, 
cha'n  e  toil  an  uachdarain  is  còir  a  dheanamh." 

Dh'  fhiosraich  mi  fein  a'  chùis  gu  ro- 
mhionaideach,  's  tha  mi  smuaineachadh  nach 
urrainn  a'  mhor-chuid  de  na  Liberals  clach 
a  thilgeil  air  a  chliìi,  's  an  ni  so.  Tha  mi 
creidsinn  mar  theid  uine  seachad  gu'n  tig  an 
fhior  chor  gu  solus,  's  nach  bi  càin  throm  ri 
phaidheadh  le  'dheagh-chliù. 

Bha  e  air  a  radh  gu'n  d'fhan  e  ro  fhada  air 
ceann  an  riaghlaidh.  Tha  mi  creidsinn  gu'n 
d'fhan.  Tha  mi  creidsinn  gu'm  fac'  e  caoch- 
ladh  a'  tighinn  air  earbsa  an  t-sluaigh,  's  'nan 
pobh  e  saor,  nach  fhanadh  e  a'n  cumhachd  cho 
fada  's  a  dh'  f han  e.  Ach  mar  thuirt  e  fein :  "Cha 
b'  ann  leamsa  na  Liberals  b'ann  leosan  mise. 
Bha  mi  'n  am  Phriomhfhear,  ach  b'  ann  mar 

àrd-sheirbhiseach,  cha  b'  ann  mar  Impire  na- 
Grearmailt."  Chaidh  e  's  a'chùis  so,  reir  comh- 
airle,  cha  b'  ann  a  reir  a  bheachd  fhein. 

An  uair  a  chaidh  e  do'n  duthaich  air  an 
tràth  mu  dheireadh  cha  robh  traoghadh  air  a 
mhisneachd  no  air  a  threuntachd.  Dh'  fhoiìl- 
sich  e  cridhe  an  leoghain  's  a'  chath.  Bha  a 
bhuadhan  air  an  lasadh  le  teine  'mhac-mheam- 
na,  agus  shoillsich  a  bhriathrachas  dubhachas 
deistinneach  na  comhstrith  mar  dhealraich- 
eas  dearrsadh  gealaich  an  fhogharaidh 
dubhar  na  h-oidhche.  Bu  shluagh  mòr  na 
Ceiltich  's  an  am  a  thriall,  's  cha  do  chaill  iad 
buaidh  fola  an  sinnsearan  fhathasd.  Cha  b'  e 
gnè  an  fhior  Ghaidheil  teicheadh  roimh  namh- 
aid ;  "Oir  geill  cha  tug  Camashronach  riamh" ; 
geill  riamh  cha  d'thug  clanna  Chuinn  Cheud- 
chathach,  no  siol  Olghair  nan  Lann,  no  sliochd 
Chabarfeigh,  no  clann  Dìarmaid  O'Duinn,  d'  an 
suaicheantas  ceann  an  tuirc;  mar  sinn  nam 
fìneachan  eile,  na  Eosaich  nam  measg,  's  cha 
bu  dual  gu'n  leagadh  Sir  Seoras  sios  a  shleagh 
's  e  beò.  'S  an  taghadh  so  sheas  e  a  chùis,  ach 
beag,  'na  aonar,  air  beulaibh  an  t-sluaigh. 
Cha  robh  moran  de  mhaithibh  a  thaobh  fein 
maille  ris  air  chuairt.  Bha  coinneamh  an 
deidh  coinneimh  aige  air  feadh  na  tìre  air  fad, 
's  ged  bha'n  sluagh  a'  tuiteam  air  falbh  bhuaith 
cha  do  chaisg  e  aon  oidheirp,  nior  robh  coltas 

sgìths  air  an  t-seann  each  cogaidh  no  air  a 
mharcaiche.  Thuit  e  mar  thuit  na  ceudan,  ach 
thuit  e  's  a'  bhlàr,  le  aghaidh  ris  an  namhaid. 

Ann  an  seomair  na  Parlamaid  bha  a 
thlachd  ann  an  gleadhraich  nan  teanga.  Bha 
e  geur  sgaiteach  'n  a  bhriathran, — "ealamh, 
ullamh,  aigeannach,"  mar  tha'n  duan.  An  uair 
bhiodh  deasbud  mòr  air  lom,  bha  e  dàna, 
colganta,  àrd-bhriathrach.  Bha  e'n  sin  'na 
làn  eileamaid ;  mar  shaighdear  's  a'  chogadh,  le 
claidheamh  liobharach  chinn  Ilich  'na  dhòm, 
a  teumadh,  a  beumadh,  's  a  bearnadh  am  bac 
baidealach  ri  aghaidh  air  taobh  eile  na  cùis. 
Bha  gniomh  an  fhir-chlis  aige  agus  cleas  an 
gatha-builg.  Cha  robh  aon  innleachd  an  fhir- 
labhairt  air  nach  robh  e  'na  mhaighstir,  's  b' 
ainneamh  an  t-am  nach  do  choisinn  e  àrd 
dhuais  an  fhir-thagair. 

Thubhairt  mi  gu  robh  e  coibhneil  do'n 
bhochd  agus  foidhidneach  fo  thrioblaid.  Mar 
dhuine  bochd  e  fein  bha  bùigh  aige  do  na 
bochdan  agus  bha  a  lamh  'n  a  sporran  gu 
minic.  Airson  moran  bhliadhnaichean  fhuil- 
ing  e  pèin  is  doruinn  leis  a  ghreim-lònaidh  a 
bha  nimheil  is  cruaidh  ri  ghiulan.  Ach  bha 
fhoidhidinu  fo'n  eucail  so  ro-iongantach.  Bha 
e  tiorail,  blath-chridheach  'n  a  theaghlach  agus 
ri  aghaidh  dhaoine.    Agus  an  uair  a  bha  neach 

's  am  bith  comhradh  ris  bha  e  cuirteil,  eireach- 
dail,  mar  gu'm  bu  phrionns'  a  bhiodh  ann. 
Mar  Ghaidheal  bha  e  làn-inntinneach, 
dileas  agus  fialaidh.  Bha  e  deidheil  air  a' 
Ghaidhlig  agus  air  eachdraidh  na  Gaidhealt- 
achd  air  an  robh  e  mion-eolach.  Bha  e  pròiseal 
mu  na  rinn  na  Gaidheil  do  Chanada;  agus 
beagan  mhiosan  mu'n  do  chaochail  e  dh' 
iarr  e  orm  a  chuideachadh  gu  comunn  de 
chlann  Rois  a  chur  air  chois  ann  am  America. 
Chaidh  so  dheanamh  agus  chaidh  e  fein  a 
thaghadh  air  an  ceann.  Bu  toil  leis  a  bhi 
cluinntinn  's  a  bhi  comhradh  mu  na  Gaidheil, 
agus  bha  tlachd  aige  a  bhith  'n  am  measg.  "A 
chuid  de  Phàras  dha."  'S  fhada  mu'n  tig  an 
latha  air  nach  bi  ainm  air  a  mholadh  am  measg 
a  cho-luchd-duthcha  ann  an  Canada. 

